qundao/data-zh-poetry huggingface dataset:
拟古十二首·其三
作者：梁寅
朝代：明

南州产嘉橘，朱实日光炫。燕晋誇枣栗，连林极丰羡。枣栗充糇？，足以饥馁咽。橘酸良不如，亦可笾豆荐。踰淮或成枳，性移贵反贱。贤哉钟仪子，土风慎不变。
拟古十二首·其三
作者：梁寅
朝代：明
体裁：古风

南州产嘉橘，朱实日光炫。燕晋誇枣栗，连林极丰羡。枣栗充糇�，足以饥馁咽。橘酸良不如，亦可笾豆荐。踰淮或成枳，性移贵反贱。贤哉钟仪子，土风慎不变。
拟古十二首·其九
作者：梁寅
朝代：明
体裁：古风

昔常好名山，五岳期遍历。思见松与乔，再拜问仙液。微生累妻子，常为饥冻役。叹此血肉躯，何以生羽翼。谅非金石同，服食竟何益。不如安我常，百年任所适。
拟古十二首·其二
作者：梁寅
朝代：明
体裁：古风

出门望长道，车马何阗阗。白日殷轻雷，飞尘若为烟。周人好商贾，锥刀争贸迁。赵女夸绮服，跕蹝弹鸣弦。营营苦不足，衣食思华鲜。奔涛日东注，何由为静渊。
拟古十二首·其五
作者：梁寅
朝代：明
体裁：古风

凤栖必孤桐，鹤集思高松。飞翔择所止，羞与鹪鹩同。踽踽贱贫士，混混常俗中。节槩曾闵贤，言语班扬工。被服常布褐，虚室生蒿蓬。向非贤哲举，何以树勋庸。
拟古十二首·其八
作者：梁寅
朝代：明
体裁：古风

江海处卑下，百川皆赴之。山木郁萧森，上竦无繁枝。王侯称孤寡，惟恐婴菑危。谨虚受众益，天道盈必亏。周公下白屋，吐哺情孜孜。孙子相强楚，禄丰心愈卑。奈何闾阎子，往往多矜持。
拟古十二首·其六
作者：梁寅
朝代：明
体裁：古风

芙蓉在江浦，亭亭艳清波。虽云出淤泥，丽质良可嘉。褰裳涉枉渚，凌风折芳花。愿言赠君子，玩之比瑶华。于时苟不惜，憔悴当奈何。
拟古十二首·其十
作者：梁寅
朝代：明
体裁：古风

云门辍清响，郑卫音方扬。锦衣受垢污，不如练布良。轩轩青云士，鸣玉升庙堂。名高受谗毁，宠盛罹愆殃。美女恶女仇，偏听奸以萌。众口能铄金，况乃忘周防。所以君子心，惟用德自将。行行九折阪，戒哉衔橛伤。
拟古十二首·其十一
作者：梁寅
朝代：明
体裁：古风

驱马出东郭，松林见高坟。云是公侯葬，华表干层云。岁月既已远，朽石生荆榛。虺蛇或内蛰，狐狸当昼蹲。生者歌其上，死者宁复闻。感此长太息，浮生若飙尘。惟当勖令德，千载逝犹存。
拟古十二首·其十二
作者：梁寅
朝代：明
体裁：古风

我有太古琴，千载妙音续。七弦何泠泠，听之非促遫。一弹文王操，再弹宣父曲。圣人宛见之，何由蹑其躅。大道日以沦，浇诡驰众欲。孰思障颓波，九州返淳俗。夔龙为股肱，巢许遁岩谷。穷通各有志，于我奚不足。
拟古十二首·其四
作者：梁寅
朝代：明
体裁：古风

名都少年子，金多矜富强。连云起甲第，峨峨拟侯王。外厩骈骐骥，侍女罗姬姜。豪贵相经过，绮席飞琼觞。醉言气凌人，欢乐殊未央。嘲笑东邻士，晏食惟糟糠。艳艳桃李花，随时逞妍芳。岂知易零落，荣华安可常。
旅舍
作者：梁寅
朝代：明
体裁：五言律诗

寥阔山林迹，凄凉江海情。巴歌从客好，楚服为人轻。把剑秋风起，忧时白发生。黄金虽所贵，未敢论纵横。
易子翚自建业还上高益乐赠别
作者：梁寅
朝代：明
体裁：五言排律

我每怀空谷，君先赋式微。好风催去桨，凉月梦庭闱。柱史能相问，山人苦劝归。久閒松桂室，将理薜萝衣。豹变中林隐，鸿期九野飞。韦编常自理，朱绂岂终违。方笃乡邻好，那忧会合稀。云栖如可觅，他日扣岩扉。
昼夜乐·怀金陵
作者：梁寅
朝代：明
体裁：词

秣陵犹忆豪华地。醉春风、花明媚。碧城彩绚楼台，紫陌香生罗绮。夹十里秦淮笙歌市。酒帘高曳红摇翠。油壁小轻车，间雕鞍金辔。同游放浪多才子。诧酣歌、如高李。傲时江海狂心，怀古虹霓雄气。归卧云庐霜满鬓，十年间、多少愁思。春梦绕天涯，度烟波千里。
普元礼御史迁浙省都事奉饯
作者：梁寅
朝代：明
体裁：五言排律

帝命均劳逸，天工赞纪纲。渥恩来凤沼，吉日动乌樯。位应郎官宿，威馀御史霜。诸曹资倡率，上相待绳匡。正色吴山悄，清怀浙水长。当为鲍司隶，行召董贤良。凛凛科名重，振振士气扬。明年楚江上，霄汉想鹓行。
暇日过吴佥子亮宝艺斋偶赋
作者：梁寅
朝代：明
体裁：古风

长安繁华子，锦绮为衣裾。千金欧冶剑，百金大秦珠。腰带玉麒麟，马鞭青珊瑚。斗鸡杜陵曲，走马黄山隅。一朝歘自厌，谢遣轻儇徒。出市卖骏马，下帷事诗书。落笔慕班扬，开口论唐虞。既膺丞相荐，诏徵诣公车。三十秘书郎，四十谏大夫。不登金张门，掉臂许史庐。结知万乘主，入侍九重居。里闾共嗟叹，金玉竟何须。六艺信为宝，少年毋自疏。
望江南傍村之民兄弟四人，坐豪夺民产远流
作者：梁寅
朝代：明

山深处，豺虎纵跳踉。但爱体肥贪肉食，那知腹饱是身殃。天网甚恢张。千里外，魑魅可同乡。三尺正当严律令，四凶那得诧强梁。稽首谢君
木兰花慢·桃源
作者：梁寅
朝代：明
体裁：词

爱山中日月，春渐去，又还来。望水绕人家，云生窗户，岫转峰回。层层绛桃千树，似丹霞、散绮映楼台。世上从教桑海，人间自有蓬莱。渔郎未必是仙才。偶尔到天台。喜相问相邀，山中殽簌，树里尊罍。何便寻归路，是风波险处未心灰。要似秦民深隐，桃花只好移栽。
木兰花慢桃源
作者：梁寅
朝代：明

爱山中日月，春渐去，又还来。望水绕人家，云生窗户，岫转峰回。层层绛桃千树，似丹霞、散绮映楼台。世上从教桑海，人间自有蓬莱。渔郎未必是仙才。偶尔到天台。喜相问相邀，山中肴＊，树里尊＊。何便寻归路，是风波险处未心灰。要似秦民深隐，桃花只好移栽。
木兰花慢贺彭子寿伯埙叔侄新居
作者：梁寅
朝代：明
体裁：词

羡楼台有地，不改换、旧林塘。想叔父东山，郎君玉树，筹画非常。云霄正期勋业，见先恢、庭户揽风光。苍霭昼生翠牖，丹霞晓映雕梁。春莺求友候春阳。应恋木千章。宜永日图书，凉飙丝竹，皓月壶觞。蓬莱宛然异境，爱琪花、瑶草近人香。老矣犹夸能赋，忆君梦到华堂。
朱尚质挽诗
作者：梁寅
朝代：明
体裁：七言排律

魏亭之北朱贤良，三十文章逼汉唐。矫矫云龙行碧落，飘飘天马脱丝缰。山罍牺象珠凡器，苍玉珠玑多异光。太史遗书窥石室，春秋大义揭王纲。方驰健步今文苑，未策奇勋古战场。才似贾生谁敢忌，名班黄宪遽先伤。严君痛失鹓鸾羽，令弟哀思鸿雁行。怅望斗牛铺紫气，呜呼兰桂陨秋霜。故人秉笔争称述，稚子应门待振扬。鸾草琅玕明月照，新坟夏屋白云长。临江孤客怀畴昔，今日生刍空自将。
李辰州黑首白身名马歌
作者：梁寅
朝代：明
体裁：古风

李侯名马姿相别，赤骝紫燕俱下列。头纯黑色身遍白，一片阴云兼积雪。自言辰州初买时，城门走试惊飙驰。少年旁观皆叹息，前者未闻今见之。矫如玄龙跃春水，巨浪掀腾玉鳞起。夜将金络光可睹，昼鞲银鞍色相似。东还豫章今几载，黄金可市当十倍。长鸣冀北群已空，出猎阴山意常在。吁嗟李侯才更贤，虬须燕颔神凛然。明年踏雪趋幽燕，青霄飞鞚朝九天。九重诏拜大都护，此马愿逐双旌去。
杨白花
作者：梁寅
朝代：明
体裁：古风

杨白花，可怜白雪飞暮春。文窗翠牖日方永，杨花扑面空惹人。萦帘复度幕，度幕复萦帘。向夕春风起，愁人愁转添。愿倩春风一吹去，点郎绣衣暂回顾。
梦中得诗二联觉而足之
作者：梁寅
朝代：明
体裁：七言律诗

坐对南山鸣鸟稀，松床书帙逗晴晖。闭门无客论朝市，开口恐人谈是非。雨后翠生飞燕羽，花时红拥钓鱼矶。醴溪春色浓于酒，莫遣风烟与愿违。
次韵姜叔德冬雪
作者：梁寅
朝代：明
体裁：七言律诗

黄云羃羃四山围，翻海阴风撼竹扉。珠向美人帘下撒，花当归客马前飞。夜窗销烛增寒气，晓艇掀篷失翠微。豪俊不誇金帐饮，新诗联璧自生辉。
次韵送文彦高归西昌
作者：梁寅
朝代：明
体裁：七言律诗

日照江头花片肥，春香冉冉袭行衣。兰苕雨过棹初发，杨柳月圆人定归。金凤晴沙时入梦，白鸥芳渚坐忘机。春深为想重来日，桐叶清阴莺乱啼。
次韵酬习君谦
作者：梁寅
朝代：明

新诗金玉响泠然，喜听琴中幽涧泉。卧病？猱青嶂下，梦怀鸾凤碧梧边。抛书怅望秋风径，倚杖踟蹰夕照天。最忆习池山水胜，故家人物信多贤。
次韵酬习君谦
作者：梁寅
朝代：明
体裁：七言律诗

新诗金玉响泠然，喜听琴中幽涧泉。卧病�猱青嶂下，梦怀鸾凤碧梧边。抛书怅望秋风径，倚杖踟蹰夕照天。最忆习池山水胜，故家人物信多贤。
次韵酬黎以德
作者：梁寅
朝代：明
体裁：七言律诗

银河斜界树参天，为忆幽人思渺然。亥市尘嚣迂竹径，午桥烟雨傍溪船。呼灯教子栖鸦后，倚杖看山野鹤边。但得文章攀屈宋，何须重赋远游篇。
次韵酬黎以德
作者：梁寅
朝代：明

银河斜界树参天，为忆幽人思渺然。亥市尘嚣迂竹径，午桥烟雨榜溪船。明灯散帙栖鸦后，倚杖看山去鸟边。但得文章攀屈宋，何须重赋远游篇。
次韵题姜叔用山中书楼
作者：梁寅
朝代：明
体裁：七言律诗

飞楼高出对山坳，千丈瑶林耸翠梢。桂花结得月中实，松叶构成云里巢。散帙群鸦绕茅屋，钩帘一鹤下江郊。山中习气爱淳朴，高尚何妨世俗嘲。
永遇乐
作者：梁寅
朝代：明
体裁：词

年少羡君，有如琼树，相见何晚。虎瞰山前，轻船同载，正桂花香满。封溪一夕，孤篷听浪，又趁朔风遄返。计行藏、只堪一笑，怕令白鸥惊见。君如管辂，聪明夐异，能道山翁奇蹇。绛阙蓬莱，人间天上，翘首仙凡远。何时访我，竹溪松壑，尽有白云堪玩。写长怀、且寄南飞秋雁。
洞仙歌·舍后山中见群鹿
作者：梁寅
朝代：明
体裁：词

孤峰碧峭，长云中瑶草。群鹿甡甡怪希有。想嵩阳少室，曾伴松乔，知踏遍、白石苍苔多少。逸人尘外趣，医凤骖鸾，梦上瀛洲历蓬岛。蓦见此山中、便对烟霞，喜共约、长为侪友。为借问、仙翁在何方，愿同往从之，遍窥岩岫。
洞仙歌舍后山中见群鹿
作者：梁寅
朝代：明

孤峰碧峭，长云中瑶草。群鹿＊＊怪希有。想嵩阳少室，曾伴松乔，知踏遍、白石苍苔多少。逸人尘外趣，医凤骖鸾，梦上瀛洲历蓬岛。蓦见此山中、便对烟霞，喜共约、长为侪友。为借问、仙翁在何方，愿同往从之，遍窥岩岫。
浣溪沙·冬景
作者：梁寅
朝代：明
体裁：词

锦树分明上苑花，晴光宜日又宜霞。碧烟横处有人家。绿似鸭头松下水，白于鱼腹柳边沙。一溪云影雁飞斜。
浪淘沙·夜雨
作者：梁寅
朝代：明
体裁：词

檐溜泻泉声，寒透疏棂。愁如百草雨中生。谁信在家翻似客，好梦先惊。
花发恐飘零，只待朝晴。彩霞红日照山庭。曾约故人应到也，同听啼莺。
浪淘沙令
作者：梁寅
朝代：明
体裁：词

檐溜泻泉声。寒透疏棂。愁如百草雨中生。谁信在家翻似客，好梦先惊。花发恐飘零。只待朝晴。彩霞红日照山庭。曾约故人应到也，同听啼莺。
浪淘沙冬景
作者：梁寅
朝代：明

锦树分明上苑花。晴花宜日又宜霞。碧烟横处有人家。绿似鸭头松下水，白于鱼腹柳边沙。一溪云影雁飞斜。
浪淘沙夜雨
作者：梁寅
朝代：明

檐溜泻泉声。寒透疏＊。愁如百草雨中生。谁信在家翻似客，好梦先惊。花发恐飘零。只待朝晴。彩霞红日照山庭。曾约故人应到也，同听啼
清江道中
作者：梁寅
朝代：明

几夜江城厌鼓鼙，出关那得更迟迟。鸡豚晓日田家乐，榛莽秋风过客悲。桕叶生红霞映水，荍花连白雪盈畴。晴天绣画山溪景，却是春光不似秋。
清江道中·其一
作者：梁寅
朝代：明
体裁：七言绝句

几夜江城厌鼓鼙，出关那得更迟迟。鸡豚晓日田家乐，榛莽秋风过客悲。
清江道中·其二
作者：梁寅
朝代：明
体裁：七言绝句

桕叶生红霞映水，荍花连白雪盈畴。晴天绣画山溪景，却是春光不似秋。
游钟山
作者：梁寅
朝代：明
体裁：古风

钟山旧游经十载，佳辰今喜登临又。清明况与数友同，春浓更觉诸峰秀。绀殿觚棱隐玄雾，閟宫幡幢昏白昼。古松尚讶龙屈蟠，怪石还疑鹿逗遛。偶逐樵人茧足趋，惊逢老僧雪眉覆。郁郁天花百和香，泠泠风篁七弦奏。东崖西崖绚金碧，前林后林开锦绣。扪萝或如啼猿抱，下坂急若流星走。少年兼戒垂堂险，素心默借神灵佑。名山共阅太史书，思傍精庐卜云构。
澹溪留别熊孟和
作者：梁寅
朝代：明
体裁：七言律诗

武阳渡口与君别，澹水溪头重见君。客里十年如昨日，世间千态祇浮云。荒沙病马春仍怯，幽馆啼莺昼共闻。明日临流忍分袂，石桥烟柳翠纷纷。
烛影摇红
作者：梁寅
朝代：明
体裁：词

深锁宫花，绣生鱼钥重门闭。美人何事怨东风，独抱伤春意。月照黄沙万里，到毡城、芳心自喜。尊前歌舞，马上琵琶，宠深谁比。毳服胡妆，那思旧日娇罗绮。年年秋雁向南飞，肯寄相思字。岁久玉颜憔悴，似花落，悔随流水。草青坟上，应是香魂，尚含愁思。
燕归慢上巳雨
作者：梁寅
朝代：明
体裁：古风

花径萧条。恰桃霞已尽，梨雪初飘。云霾嗔丽景，风雨妒佳期。山中行乐本寥寥。那更值、年荒酒价高。诸生共高咏，只闲静，胜嬉游。千嶂暝，故人远，泞妨马，水平桥。象筵宝瑟何由见，与谁共羽觞浮。兰亭遗迹长蓬蒿。怎能句、山阴棹小舟。对景度新曲，独堪向，故人求。
玉蝴蝶丙午元夕
作者：梁寅
朝代：明
体裁：词

霁景烟霞五色，黄金柳袅，碧玉桃开。再观升平气象，处处春回。且追随、村歌里巷，休耽恋、绮席楼台。独徘徊。人看月上，月趁人来。因怀。金陵旧曾游玩，御街灯火，远照秦淮。胜友同欢，醉听箫鼓闹春雷。几年间、风驰云往，千里外、水复山回。是仙才。飙轮许借，重访蓬莱。
玉蝴蝶间居
作者：梁寅
朝代：明
体裁：词

天付林塘幽趣，千章云水，三径风篁。虽道老来知足，也有难忘。旋移梅、要教当户，新插柳、须使依墙。更论量。水田种秫，辟圃栽桑。荒凉。贫家有谁能顾，独怜巢燕，肯恋茅堂。客到衡门，且留煮茗对焚香。看如今、苍颜白发，又怎称、紫绶金章。太痴狂。人嘲我拙，我笑人忙。
玉阶怨
作者：梁寅
朝代：明
体裁：古风

团扇且弃置，夕气凉转添。流萤点鱼钥，陨叶近虾帘。罗衣旧恩赐，不令珠泪沾。
玉阶怨·其一
作者：梁寅
朝代：明
体裁：乐府曲辞

独步玉阶静，飞鼠掠红栊。月斜万年树，露寒金井桐。别殿笙歌合，宴乐犹未终。
琴中趣赠上饶危逸人
作者：梁寅
朝代：明
体裁：古风

问君琴中趣，好在山水间。山风吹雨木萧瑟，山月照石泉潺湲。五音低昂宫徵变，紫鸾和鸣白鹤怨。空桑既远郑卫繁，筝琶之耳谁能辨。五柳先生好素琴，君今仍爱弦上音。邈哉古音传古意，更请为问雍门子。
生日和酬黎宾贤
作者：梁寅
朝代：明

黄尘恐涴黑貂裘，闾里聊为马少游。五色文章辉北斗，群英冠冕重南州。豹藏玄谷千峰雾，鱼恋苍江万里流。好继前人题桂籍，明年仙阙步高秋。新诗多谢祝长年，空谷难来白马颠。自笑少陵真野老，敢誇方朔是天仙。松醪思共匏尊酌，竹简期观石室编。良会不嫌溪路远，小窗月夕听山泉。
生日和酬黎宾贤·其一
作者：梁寅
朝代：明
体裁：七言律诗

黄尘恐涴黑貂裘，闾里聊为马少游。五色文章辉北斗，群英冠冕重南州。豹藏玄谷千峰雾，鱼恋苍江万里流。好继前人题桂籍，明年仙阙步高秋。
生日和酬黎宾贤·其二
作者：梁寅
朝代：明
体裁：七言律诗

新诗多谢祝长年，空谷难来白马颠。自笑少陵真野老，敢誇方朔是天仙。松醪思共匏尊酌，竹简期观石室编。良会不嫌溪路远，小窗月夕听山泉。
番阳朱仲潜赴广东学正赠别
作者：梁寅
朝代：明
体裁：七言律诗

秋风浩荡扫蛮烟，海月偏宜下濑船。北阙尚迟宣室召，南交暂借广文毡。槟榔日食谙殊俗，荔子园租当俸钱。况说伏波能荐士，长裾谁得似君贤。
病起言怀三首
作者：梁寅
朝代：明

卧病兼旬人事稀，草堂秋树挂晴晖。邻鸡乍警饥狐出，林鸟无声独鹤归。风里抛书因力倦，云中餐石与心违。晚吟尤爱松溪静，浅水菰蒋映钓矶。落落朝霞红冠林，纷纷山霭翠迷岑。一川灌莽人分牧，千丈石潭龙或吟。烈日每愁看赤地，玄云即待起层阴。眼中百物嗟凋耗，多难谁知天地心。山中日习惟疏懒，秋草连扉客少过。灌圃何因分远涧，入林偏厌长垂萝。移居瞰水心期遂，携友窥岩兴每多。喜似閒僧思方寂，楚山千嶂涌苍波。
病起言怀三首·其一
作者：梁寅
朝代：明
体裁：七言律诗

卧病兼旬人事稀，草堂秋树挂晴晖。邻鸡乍警饥狐出，林鸟无声独鹤归。风里抛书因力倦，云中餐石与心违。晚吟尤爱松溪静，浅水菰蒋映钓矶。
病起言怀三首·其三
作者：梁寅
朝代：明
体裁：七言律诗

山中日习惟疏懒，秋草连扉客少过。灌圃何因分远涧，入林偏厌长垂萝。移居瞰水心期遂，携友窥岩兴每多。喜似閒僧思方寂，楚山千嶂涌苍波。
病起言怀三首·其二
作者：梁寅
朝代：明
体裁：七言律诗

落落朝霞红冠林，纷纷山霭翠迷岑。一川灌莽人分牧，千丈石潭龙或吟。烈日每愁看赤地，玄云即待起层阴。眼中百物嗟凋耗，多难谁知天地心。
癸卯腊月雷
作者：梁寅
朝代：明
体裁：七言律诗

腊月频闻殷殷雷，荒村昼雨似浮埃。石潭骤起蛟龙蛰，松谷遥惊鹳鹤回。覆垄荠菘青更嫩，出墙梅李白争开。虽愁瘴疠乘时作，先喜春从天上来。
登吴山
作者：梁寅
朝代：明
体裁：七言律诗

城绕青峰锦绣回，仙楼十二竞崔嵬。云飞沧海山无尽，潮撼长江雨并来。吴相忠魂祠宇在，宋皇行殿梵宫开。东南都会金城废，竟日湖船丝竹哀。
登吴山
作者：梁寅
朝代：明

城绕青峰锦绣围，仙楼十二竞崔嵬。云飞沧海山无尽，潮撼长江雨并来。吴相忠魂祠宇在，宋皇行殿梵宫开。东南都会金城废，竟日湖船丝竹哀。
登黄鹤楼
作者：梁寅
朝代：明
体裁：七言律诗

一楼雄构跨南封，乘暇高登喜后从。落日冯栏空醉眼，清风飞舄散吟踪。白吞吴楚临秋涨，翠接岷峨挹晚峰。欲赋《远游》心有会，渚云洲树对从容。
真珠帘
作者：梁寅
朝代：明
体裁：词

西窗梦断檐光晓。雪交坠、□□山僮惊报。岩岫化银宫，似白云仙岛。万树梨花都开遍，怪一夜、春风来早。凝眺。想千家晏起，村巷幽悄。谁解唤扫庭除，命雕鞍迎客，玉壶注酒。金帐拥红妆，惜盛欢难久。何似袁安门昼掩，抱清冷、年年如旧。须候。候暖日烘梅，竹松回秀。
短歌行
作者：梁寅
朝代：明
体裁：乐府曲辞

今日燕胥，乐如之何。我醑惟旨，我殽孔嘉。皦皦熙阳，灼灼芳华。爰有鸣禽，集于修柯。我觞我友，载衎载和。欢日苦少，戚日苦多。伊其相乐，毋耋之嗟。木可重蘖，川无回波。人匪金石，其生有涯。鼓瑟鼓琴，或咏或歌。乐以无耽，永矢弗过。
破阵子
作者：梁寅
朝代：明
体裁：词

黯黯凄凄草色，狼狼藉藉花枝。江上烟波天共远，树外云山路更迷。故人音信稀。因病纵教废酒，非愁自懒题诗。芍药荼蘼开渐近，蹴鞠秋千乐有谁。雨僝风僽时。
破阵子·黯黯凄凄草色
作者：梁寅
朝代：明

黯黯凄凄草色，狼狼藉藉花枝。江上烟波天共远，树外云山路更迷。故人音信稀。因病纵教废酒，非愁自懒题诗。芍药荼蘼开渐近，蹴＊秋千乐有谁。雨＊风＊时。
社日
作者：梁寅
朝代：明
体裁：七言律诗

去年钤北愁多难，今岁城南将过春。为客偶同王谢燕，归农犹愧葛怀民。杏桃烟际红相向，桑柘雨中青未匀。童稚莫嗔无社假，好题新句答芳辰。
程止善以广东帅府奉差还省亲浙东
作者：梁寅
朝代：明
体裁：五言律诗

楚楚江南士，翩翩幕下郎。公车烦奏报，分阃接辉光。鱼稻三吴美，云山百粤长。东还慰亲意，指日拜高堂。
章孟忠和伍仲远韵见寄再和答之
作者：梁寅
朝代：明
体裁：七言律诗

王谢风流异俗徒，清秋玉露映冰壶。鸿飞碧落期高举，鲸战沧溟叹不虞。松竹小堂兵后葺，桂兰香醑客来沽。寄诗能忆云中叟，大隐墙东志自殊。
简伯英伯筠见访雨留信宿
作者：梁寅
朝代：明
体裁：古风

溪谷云昼合，东林微雨来。二友歘俱至，一见纾中怀。扫我茅茨室，为君缃帙开。上言风雅醇，下言艳歌谐。何以相淹留，清醑不盈杯。何以为远赠，愧无琼与瑰。煦风失坚冰，溪水流湝湝。归鸿正翱翔，浮鹥散参差。告我遽言旋，定省恒惧乖。懿此孝友心，令德善自培。愿为王国士，无愧北山莱。
篢谷作
作者：梁寅
朝代：明
体裁：古风

老树山桥昼潇洒，兴来濯足苍藤下。云边厓石危欲落，雨后泉流急如泻。客过松林贪翠阴，农分稻苗散青把。桃源风土良可乐，何恨龙钟在田野。
紫骝马效杨伯谦
作者：梁寅
朝代：明
体裁：古风

紫骝马，黄金鞭。春风十里杏花发，髯奴鞲马琼楼前。楼中美人坐叹息，飞尘一带出南陌。南陌行人如水流，怕郎骑马好远游。
绮罗香·天台
作者：梁寅
朝代：明
体裁：词

翠谷吞霞，丹厓隐日，瑶草绿迷仙路。复宇层台，鸡犬不知何处。花对发、洞里娇娥，璧双美、人间才子。信奇缘、水合云交，香风满径共归去。嘈嘈鸾凤箫管，九酝琼浆碧，冰盘麟脯。沧海深深，将比此情难侣。奈尘臆未断愁根，被啼鸟苦催归思。叹多少乐极生悲，落花思故树。
绮罗香天台
作者：梁寅
朝代：明

翠谷吞霞，丹＊隐日，瑶草绿迷仙路。复宇层台，鸡犬不知何处。花对发、洞里娇娥，璧双美、人间才子。信奇缘、水合云交，香风满径共归去。嘈嘈鸾凤箫管，九酝琼浆碧，冰盘麟脯。沧海深深，将比此情难侣。奈尘臆未断愁根，被啼鸟苦催归思。叹多少乐极生悲，落花思故树。
缑山月雨夕
作者：梁寅
朝代：明
体裁：词

急雨响岩阿。阴云暗薜萝。山中春去更寒多。纵紫门不闭，花满径，苍苔润，少人过。兰舟曾记兰汀宿，牵恨是烟波。而今林下和樵歌。看风风雨雨，滋造物，时时变，总心和。
老将行
作者：梁寅
朝代：明
体裁：古风

小年自诧良家子，手把兵书当经史。出身名隶羽林籍，带剑横行过都市。一校初蒙上将知，三军尽羡好男儿。阴山夜寒雪拥甲，沙碛昼昏风捲旗。铁骢疾足若飞兔，羽箭鸣声如饿鸱。独攻贤王每血战，生擒当户犹穷追。自矜虓勇世无敌，九重竟未承颜色。上功幕府屡呵谴，献计辕门多沮抑。大将军印别赐人，狼居胥山谁勒石。斗鸡羞入少年场，射虎犹令猎徒惜。方今天子重书生，朝临广内暮承明。老来不愿风尘起，但向闾阎观太平。
至正庚寅岁分宜丞舒君尚翁浚治章湖寓宿白斜巡检署题诗壁间尚翁乙酉进士予故人也岁丙申经过白斜睹遗迹嘉循政因续其韵
作者：梁寅
朝代：明
体裁：七言律诗

画虎墙摧土覆阶，故侯题句昔曾来。政称循吏湖再辟，力比巨灵山自开。环砦危峰森似戟，照人寒水净于苔。居民总爱甘棠馆，嘉树何妨为更栽。
舍后观泉
作者：梁寅
朝代：明
体裁：古风

閒窥石峡泉，折竹扫苔翳。稍觉鱼鸟亲，亦使蛇虫辟。濯缨寒袭人，洗砚香生臂。西崦云昼冥，伫听风雨至。
苏幕遮秋旱喜雨
作者：梁寅
朝代：明
体裁：词

白萍乾，红蓼悴，日减溪流，尘拥浑如雾。一日云凝千嶂雨。黄叶潇潇，却又添新翠。垦蒿烟，耕草露。种麦栽菘，生计那嫌暮。预羡登高欢会阻。门掩黄花，也自多幽趣。
茅堂新成
作者：梁寅
朝代：明
体裁：古风

素匪廊庙器，林栖心所怡。雪蹊爱竹柏，云疃结茅茨。牵萝几晨夕，休工及春时。乐与二三友，敦好在书诗。种树循遗法，轮鞅息妄驰。绯桃傍栏吐，碧草当阶滋。散帙对阳景，鸣禽集芳枝。时眺荠麦墟，或临樵牧岐。逃喧虑自屏，抱拙澹无为。贤哉考槃子，遐慕长在斯。
荆州歌
作者：梁寅
朝代：明
体裁：乐府曲辞

夔州六舸下扬州。如雷叠鼓春江头。花开满城不少留。瞿塘风波似翻海，朝朝出望为郎愁。
菩萨蛮湖口
作者：梁寅
朝代：明
体裁：词

海门西上帆如电。神灵借与天风便。容易见庐山。云中双鹤还。风匀波不怒。水碧涵山翠。沽酒酹神君。醉吟湖上春。
虞美人·舟中
作者：梁寅
朝代：明
体裁：词

岷峨雪尽生春水。江阔盘蛟喜。兰桡晓发大江东。回望银宫金阙五云中。来时秋渚蒹葭老。归日春花早。客身千里似征鸿。恰恰秋来春去总相同。
虞美人舟中
作者：梁寅
朝代：明

岷峨雪尽生春水。江阔盘蛟喜。兰桡晓发大江东。回望银宫金阙五云中。来时秋渚蒹葭老。归日春花早。客身千里似征鸿。恰恰秋来春去总相
袁孝子篇
作者：梁寅
朝代：明
体裁：古风

袁孝子，思死如生生欲死。海盐场上泪眼枯，哀心无穷海之水。谁云猛虎凶，谁云长蛇毒。咄尔凶毒人，何独无骨肉。尔身虽齑断，肠已裂我腹。父也衔冤蝼蚁乡，儿犹饮食被服裳。皇天昭昭运三光，如山之罪胡可以掩藏。暑卧埃尘，寒卧雪霜，跃我前狐嗥我傍。父魂有知儿共处，母存未忍儿身亡。呜呼天下几人冤且苦，孝子三年独庐墓。官书大字表门户，更愿除却人间蛇与虎。
袁孝子篇
作者：梁寅
朝代：明

袁孝子，思死如生生欲死。海盐场上泪眼枯，哀心无穷海之水。谁云猛虎凶，谁云长蛇毒。咄尔凶毒人，何独无骨肉。尔身虽齑断，肠已裂我腹。父也衔冤蝼蚁乡，儿犹饮食被服裳。皇天昭昭运三光，如山之罪胡可以掩藏。暑卧埃尘，寒卧雪霜，跃我前狐嘷我傍。父魂有知儿共处，母存未忍儿身亡。呜呼天下几人冤且苦，孝子三年独庐墓。官书大字表门户，更愿除却人间蛇与虎。
西湖歌五首
作者：梁寅
朝代：明

美人玉钗燕翩翩，白日照耀黄金蝉。柳丝绿让云鬟亸，荷花红妒茜裙鲜。鹅黄满壶载船头，酒能解愁人自愁。长堤车马如流水，朝来莫去几时休。艳妆缓歌金缕衣，舞腰学得雁儿飞。湖西日落月东出，歌舞留人且莫归。青山入湖湖水青，菱花白白照船棂。山头急雨船须住，水面凉风酒易醒。钱塘城中十万家，碧瓦龙鳞户绮霞。楼头卖酒船中饮，不如湖上最繁华。
西湖歌五首·其一
作者：梁寅
朝代：明
体裁：七言绝句

美人玉钗燕翩翩，白日照耀黄金蝉。柳丝绿让云鬟亸，荷花红妒茜裙鲜。
西湖歌五首·其三
作者：梁寅
朝代：明
体裁：七言绝句

艳妆缓歌金缕衣，舞腰学得雁儿飞。湖西日落月东出，歌舞留人且莫归。
西湖歌五首·其二
作者：梁寅
朝代：明
体裁：七言绝句

鹅黄满壶载船头，酒能解愁人自愁。长堤车马如流水，朝来莫去几时休。
西湖歌五首·其五
作者：梁寅
朝代：明
体裁：七言绝句

钱塘城中十万家，碧瓦龙鳞户绮霞。楼头卖酒船中饮，不如湖上最繁华。
西湖歌五首·其四
作者：梁寅
朝代：明
体裁：七言绝句

青山入湖湖水青，菱花白白照船棂。山头急雨船须住，水面凉风酒易醒。
西门行
作者：梁寅
朝代：明
体裁：乐府曲辞

出西门，安所逢。所逢皆少年，稀见头白翁。人生如春花，朝竞阳艳夕空丛。百年流光能几何，幼而蚩蚩老叹蹉跎。欢日苦少，愁日苦多。劝君美酒听我歌，宁为贫贱之娱乐，无羡得意之奔波。
观兰室禅老山阴道中之作次韵二首
作者：梁寅
朝代：明

吴山尽处越山多，尚想经行野景和。朝旭射岩晴卧鹿，春泉落沼响惊鹅。山人看竹敲门入，溪女如花荡桨过。千里东游何日再，镜湖明月醉中歌。诸峰翠拥兰亭胜，稧饮尝闻晋永和。羽客喜邀仙子鹤，野翁仍爱右军鹅。粉垣护竹家家似，棕轿穿云处处过。最好昼眠松下石，若耶溪上听渔歌。
观兰室禅老山阴道中之作次韵二首·其一
作者：梁寅
朝代：明
体裁：七言律诗

吴山尽处越山多，尚想经行野景和。朝旭射岩晴卧鹿，春泉落沼响惊鹅。山人看竹敲门入，溪女如花荡桨过。千里东游何日再，镜湖明月醉中歌。
观兰室禅老山阴道中之作次韵二首·其二
作者：梁寅
朝代：明
体裁：七言律诗

诸峰翠拥兰亭胜，稧饮尝闻晋永和。羽客喜邀仙子鹤，野翁仍爱右军鹅。粉垣护竹家家似，棕轿穿云处处过。最好昼眠松下石，若耶溪上听渔歌。
观清江傅氏西园题咏怀旧二绝
作者：梁寅
朝代：明

忆昔西园曾见招，春风歌响入春霄。池上题诗花冉冉，林边归骑雨潇潇。一别桃源迷故津，花随流水几回春。烟尘岂料逢今日，翰墨犹期似昔人。
观清江傅氏西园题咏怀旧二绝·其一
作者：梁寅
朝代：明
体裁：七言绝句

忆昔西园曾见招，春风歌响入春霄。池上题诗花冉冉，林边归骑雨潇潇。
观清江傅氏西园题咏怀旧二绝·其二
作者：梁寅
朝代：明
体裁：七言绝句

一别桃源迷故津，花随流水几回春。烟尘岂料逢今日，翰墨犹期似昔人。
诉衷情·李花当户间桃花
作者：梁寅
朝代：明

李花当户间桃花。妍景雪兼霞。春风送将春色，照耀野人家。回蝶使，罢蜂衙。日初斜。双莺窗外，双燕帘间，共惜＊华。
诉衷情令
作者：梁寅
朝代：明
体裁：词

李花当户间桃花。妍景雪兼霞。春风送将春色，照耀野人家。回蝶使，罢蜂衙。日初斜。双莺窗外，双燕帘间，共惜秾华。
谒金门·采石花朝
作者：梁寅
朝代：明
体裁：词

春正美。处处艳桃秾李。记省花晨今日是，柰何辞帝里。采石兰桡暂倚。且与舟人同醉。心已到家身尚未。客中聊复尔。
谒金门舟中对月
作者：梁寅
朝代：明
体裁：词

天似洗。遥望楚山千里。归雁数声云外去。此身犹滞此。半夜潜蛟不起。潭月金鳞光细。独倚孤篷浑不寐。碧流清见底。
谒金门采石花朝
作者：梁寅
朝代：明

春正美。处处艳桃＊李。记省花晨今日是，柰何辞帝里。采石兰桡暂倚。且与舟人同醉。心已到家身尚未。客中聊复尔。
谢池春慢
作者：梁寅
朝代：明
体裁：词

薄寒山阁，当亭午、潇潇雨。鸟静桃花林，水坐兰苕渚。玉勒骢稀出，油壁车何处。欲簪花、簪不住。花红发白，应笑人憔悴。春过一半，东去水、难西驻。前半伤多病，后半休虚负。白醴匏尊满，紫笋山殽具。心无累，皆佳趣。自辞觞酌，劝客须当醉。
谢池春花朝
作者：梁寅
朝代：明

薄寒山阁，当亭午、潇潇雨。鸟静桃花林，水坐兰苕渚。玉勒骢稀出，油壁车何处。欲簪花、簪不住。花红发白，应笑人憔悴。春过一半，东去水、难西驻。前半伤多病，后半休虚负。白醴匏尊满，紫笋山肴具。心无累，皆佳趣。自辞觞酌，劝客须当醉。
赋五音石鱼
作者：梁寅
朝代：明
体裁：五言排律

瑰石含幽响，神鱼入巧裁。扬鬐方丈室，骧首雨花台。音逐神光动，鳞随日影开。锦鲸同诡状，桐鲤愧凡材。泉吼松边应，僮闻竹下回。点头曾悟法，烧劫不成灰。沦弃经风雨，迁移出草莱。热生敲处火，润带卧时苔。夏后璜今复，周王鼓未摧。希声洗烦虑，日欲上方来。
赠医士萧敬则
作者：梁寅
朝代：明
体裁：五言律诗

海上安期子，仙风可独攀。斸苓春雨里，种杏碧云间。一竹看龙化，千峰与鹤还。神功比卿相，何必羡朝班。
赠吴孟任
作者：梁寅
朝代：明
体裁：古风

君不见汉时定远侯，耻事笔砚心雄豪。赤手能扼昆山虎，钓竿竟掣青海鳌。吴郎读书思用世，纵谈王霸谊甚高。旁窥风雅兼楚骚，酒酣气欲隘八极，有时拔剑起舞白日风萧颾。亘空虹霓歘而见，深谷魍魉为之逃。一身胆气山崒嵂，英姿何必头虎毛。时时过我论六韬，后生可畏心所褒。骅骝岂惮踏冰雪，鹰隼早见辞笼绦。皋夔稷契日已远，达官肉食多淫饕。焉知吴郎心激烈，褐衣在野轻尔曹。我常爱君如宝刀，用之有时慎所操。用之有时慎所操，丈夫事业非徒劳。
赠唐伯恂应试山东
作者：梁寅
朝代：明
体裁：七言律诗

明经应诏唐公子，价比玙璠英妙年。长安跃马志千里，东鲁获麟书一编。路入淮河青树里，家邻海岱白云边。郡国荐书多秀彦，汉廷惟爱董生贤。
赠安福州尹王义方归平阳
作者：梁寅
朝代：明
体裁：七言律诗

安成使君廊庙器，六年琴鹤寄山城。草生斋閤少人迹，花映讼堂闻鸟鸣。劝农已报江南政，柱史当驰天上名。一舸秋风暂归去，太行千仞翠峥嵘。
赠易自然祷雨
作者：梁寅
朝代：明
体裁：七言律诗

秋郊旱魃昼人立，野老哀吟如雁声。龙工戢翼潭水落，毕星藏光溪月明。霹雳枣枝天将令，太乙瑶坛玄女旌。澍雨千村感谁赐，神功云是易仙卿。
赠李以洪归豫章
作者：梁寅
朝代：明
体裁：五言排律

吉日棹讴发，蘼芜江上青。纵鱼跃冰渚，思雁度烟汀。归梦波能越，离歌酒暂停。远岑朝在目，新月夕扬舲。重访神君馆，还经孺子亭。辞高誇白雪，人去叹晨星。旧宅花留树，荒阡蕙荐馨。啼莺候来客，春暮许同听。
赠沈茂才归池阳
作者：梁寅
朝代：明
体裁：七言律诗

沈生三十慕班扬，袖里骊珠吐夜光。未题天上仙郎籍，犹滞江南古帝乡。五月凉风吹白袷，一川飞雨荡轻航。归拜高堂应最乐，松花山酝满筵香。
赠白师禹省亲安庆因就试河南
作者：梁寅
朝代：明
体裁：七言律诗

白郎楚楚关中豪，读书江南心独劳。露凉松寺写周易，日莫兰丛歌楚骚。家近千峰淮甸翠，舟乘三月大江涛。钟陵秋晚正相忆，好趁天风连巨鳌。
赠裴宪史之武昌
作者：梁寅
朝代：明
体裁：七言律诗

观风曾从使君车，改调重来宪府书。宿桨暮吟彭蠡雁，香粳朝饭武昌鱼。九秋天阔鹰鹯迅，七泽霜严草木疏。幕下羡君多意气，奇才何止百砗磲。
赠西山僧
作者：梁寅
朝代：明
体裁：七言律诗

高僧自喜岩下住，长见白云飞复回。中天风动松子落，千岁石作莲花开。鸟下林堂待分食，龙游溪水遇浮杯。吴山楚山聊暂往，还把楞伽归去来。
赠采诗方道成
作者：梁寅
朝代：明
体裁：七言绝句

乾坤清气治朝音，碧海明珠价万金。他日江南方氏集，流传应遣到鸡林。
赵伯友姜叔谦同游紫霄观见示佳咏因属和
作者：梁寅
朝代：明

琪树方壶秀，芝草玄洲春。羽人爱林卧，不管海扬尘。昔闻云中仙，遁迹人间世。青松将十围，苍鹿亦千岁。餐霞固有术，烹石谅非难。何如坎离媾，方寸成金丹。贞士不可见，或从林下逢。暂即松筠室，聊怡冰雪容。碧桃天上树，青涧石边栽。世每纷纷异，花犹岁岁开。手弄紫藟芳，搴衣阴洞口。九节蒲可寻，如瓜枣当剖。高吟水木净，逸思风云骤。知有沧洲期，意得还独笑。
赵伯友姜叔谦同游紫霄观见示佳咏因属和·其一
作者：梁寅
朝代：明
体裁：五言绝句

琪树方壶秀，芝草玄洲春。羽人爱林卧，不管海扬尘。
赵伯友姜叔谦同游紫霄观见示佳咏因属和·其七
作者：梁寅
朝代：明
体裁：五言绝句

高吟水木净，逸思风云骤。知有沧洲期，意得还独笑。
赵伯友姜叔谦同游紫霄观见示佳咏因属和·其三
作者：梁寅
朝代：明
体裁：五言绝句

餐霞固有术，烹石谅非难。何如坎离媾，方寸成金丹。
赵伯友姜叔谦同游紫霄观见示佳咏因属和·其二
作者：梁寅
朝代：明
体裁：五言绝句

昔闻云中仙，遁迹人间世。青松将十围，苍鹿亦千岁。
赵伯友姜叔谦同游紫霄观见示佳咏因属和·其五
作者：梁寅
朝代：明
体裁：五言绝句

碧桃天上树，青涧石边栽。世每纷纷异，花犹岁岁开。
赵伯友姜叔谦同游紫霄观见示佳咏因属和·其六
作者：梁寅
朝代：明
体裁：五言绝句

手弄紫藟芳，搴衣阴洞口。九节蒲可寻，如瓜枣当剖。
赵伯友姜叔谦同游紫霄观见示佳咏因属和·其四
作者：梁寅
朝代：明
体裁：五言绝句

贞士不可见，或从林下逢。暂即松筠室，聊怡冰雪容。
足疾作
作者：梁寅
朝代：明
体裁：七言绝句

山上浮云坐卧看，茅衡十日步蹒跚。思仙不得飞腾术，愈觉人间行路难。
踏莎行·江上阻风
作者：梁寅
朝代：明
体裁：词

叠浪堆琼，横烟织素。停桡避险湾头住。汀洲连水水连云，何曾迷却归人路。今夕聊淹，明朝须去。休愁休怨休嗔怒。还家正属好风光，啼莺无数花千树。
踏莎行江上阻风
作者：梁寅
朝代：明

叠浪堆琼，横烟织素。停桡避险湾头住。汀洲连水水连云，何曾迷却归人路。今夕聊淹，明朝须去。休愁休怨休嗔怒。还家正属好风光，啼莺
车遥遥
作者：梁寅
朝代：明
体裁：乐府曲辞

车遥遥，江上路。知君心与江水东，水可停流车不驻。出门望风沙，碧云在天涯。少年万里志，那思早还家。落花纷纷沾绮疏，春来春去伤离居。丈夫官慕执金吾，敢云富贵非良图。托身自误不自怨，惟愿羊肠九折无摧车。
送上高易季文之洪
作者：梁寅
朝代：明
体裁：七言律诗

君将鼓枻向洪都，我值秋风病偶苏。高士亭台劳远梦，仙人城郭阻同趋。云迷紫气蛟龙蛰，风激黄沙雁鹜呼。大郡衣冠烦问讯，何人还忆楚狂夫。
送御史椽王德润迁中台
作者：梁寅
朝代：明
体裁：古风

二月东风来，江南花正开。行人发建业，远赴黄金台。金台到时已三月，燕山青青罢飞雪。看花正似江南春，黄鹂迎人语音悦。绣衣郎官文采奇，海霞照耀珊瑚枝。天街柳绿骢马嘶，朝随御史趋彤墀。彤墀花暖风日美，御史俯伏天颜喜。千言万言气凛然，能令奸邪愧欲死。郎官家本东鲁人，十年读书泗水滨。当陪东马严徐贵，不假金张许史亲。上林年年春自好，拜官却忆江南道。江南望君骢马来，方信文章致身早。
送忍上人之庐山
作者：梁寅
朝代：明
体裁：七言律诗

蓠蘅洲渚绿迷沙，振策行寻江上■。石镜锦屏诗入梦，松林莲社客为家。灯前暮雨飞青崦，钵里春泉带落花。幽赏重期定何处，钟山秋日咏烟霞。
送本州判官移宰分宜
作者：梁寅
朝代：明
体裁：七言律诗

银河玉露晓天低，翠峡黄郊去马嘶。上佐三年官正满，明珠百斛句新题。钤冈草木霜前陨，县郭䲭鸦雨里啼。千室弦歌待明府，今人能政古人齐。
送李仪伯御史之西台
作者：梁寅
朝代：明
体裁：七言律诗

钟阜石城嗟久淹，秦山渭水入遥瞻。邮程渐与江湖异，殊俗喜闻官吏廉。云浪鱼龙三月暖，霜天鹰隼九秋严。明年簪笔明光殿，褒擢重期圣泽沾。
送李好古御史
作者：梁寅
朝代：明
体裁：七言律诗

秦淮垂柳翠毵毵，乌府先生发去骖。路入云山函谷里，梦怀雪屋大江南。汉官执法时流羡，唐代遗踪野老谈。应念西人久凋瘵，飞章先看斥奸贪。
送江西省员外郎纳文璨赴四川省理问
作者：梁寅
朝代：明
体裁：七言律诗

豫章城外发春帆，西望岷峨落日酣。故国蚕丛随地迥，浮云鸟道与天参。政行定布秋官令，赋就多逢蜀客谈。他日绣衣归阙下，还因鸿雁忆江南。
送江西省照磨王志刚考试湖广
作者：梁寅
朝代：明
体裁：七言排律

八月秋深江水清，月明朱舰趁宵征。郎官湖上风云合，黄鹤楼前洲渚生。持鉴棘闱方伯召，扬旌沙路郡侯迎。经通鲁史春秋奥，策问周官礼乐明。十八科名资化笔，三千才子服英声。玉生玄圃圭璋就，金出棠溪鼎鼐成。放榜总称唐陆贽，著书尤羡汉张衡。名区三载承知遇，聊采芙蓉寄远情。
送洞阳杨鍊师东游
作者：梁寅
朝代：明
体裁：七言律诗

水洞山人泛海槎，东游聊看赤城霞。仙衣新理薜萝蔓，野饭兼餐松树花。自向名山窥玉简，羞干卿相论丹砂。钱塘月下西飞鹤，定有尺书先报家。
送清江刘立爱赴柱阳学录
作者：梁寅
朝代：明
体裁：七言律诗

千丈孤城环万山，新除学录小官閒。郡侯拜朔惟陪礼，弟子鸣弦长掩关。燄燄文星南斗下，迢迢桂水白云间。奇才好进安边策，早从楼船定八蛮。
送贡士颜子中
作者：梁寅
朝代：明
体裁：古风

北庭贵胄多才华，历历科名映前后。吾观子中何俊拔，龙驹凤雏世稀有。春秋三传在胸臆，煜煜文光动星斗。纵横健笔刀槊利，白昼翕忽风雷吼。高名前岁上春官，同侪先登颜愈厚。今日再贡尤神奇，词场驰骋誇捷手。严徐可备顾问列，卓鲁能知风化首。君才内外无不宜，汉廷几人出君右。野夫有志徒激烈，年踰四十栖垄亩。丈夫勋名山岳重，常愿贤豪慎操守。江头送君朔风急，鸿飞翩翩沙石走。白头喜托青云交，他日幽思在林薮。
送辜德中会试
作者：梁寅
朝代：明
体裁：古风

写我山泽言，送君云霄举。贵人气每骄，下士心独苦。纷纷竞科第，口吐圣贤语。朝出原宪室，夕与王侯伍。我视辜贤良，怀珠类良贾。乃知淳厚士，不独在齐鲁。松柏生涧冈，出为明堂柱。虽言被丹漆，赤心若可睹。既应纶言徵，将随玉阶步。嵯峨黄金台，望君为延伫。
都下将归宿石城门外和李仲渊知县晚过上林之作
作者：梁寅
朝代：明
体裁：七言律诗

韦曲风光尺五天，骄骢嘶过酒楼前。龙舆陌路疏疏雨，凤阙觚棱淡淡烟。上相彩旃归柳外，王孙金弹落花边。临流有客题佳句，不羡春风歌舞筵。
醉落魄
作者：梁寅
朝代：明
体裁：词

苍厓翠谷。闲云一片无拘束。田庐村巷经行熟。无取无求，曳杖看修竹。道人邀我岩居宿。小槽白酒过醽醁。醉来只唱山中曲。无价清欢，何必论金玉。
醉落魄·苍＊翠谷
作者：梁寅
朝代：明

苍＊翠谷。闲云一片、无拘束。田庐村巷经行熟。无取无求，曳杖看修竹。道人邀我岩居宿。小槽白酒过＊＊。醉来只唱山中曲。无价清欢，
采桑子孟夏
作者：梁寅
朝代：明
体裁：词

舍南舍北多桃李，子满青枝。曲径冥迷。新竹增高旧竹低。扫苔坐石何妨久，行步常迟。伫立移时。云起东峰日坠西。
采莲曲
作者：梁寅
朝代：明

艳妆二八女，娇歌采莲曲。停桡江上郎，隔花荡心目。采莲莫采花，采莲莫采叶。要知心最苦，绿房为君折。花多照水红，叶多照水青。愿及秋未老，为花惜芳馨。折花折翠茎，常恐轻断脆。但使藕常在，年年花相似。
采莲曲·其一
作者：梁寅
朝代：明
体裁：乐府曲辞

艳妆二八女，娇歌采莲曲。停桡江上郎，隔花荡心目。
采莲曲·其三
作者：梁寅
朝代：明
体裁：乐府曲辞

花多照水红，叶多照水青。愿及秋未老，为花惜芳馨。
采莲曲·其二
作者：梁寅
朝代：明
体裁：乐府曲辞

采莲莫采花，采莲莫采叶。要知心最苦，绿房为君折。
采莲曲·其四
作者：梁寅
朝代：明
体裁：乐府曲辞

折花折翠茎，常恐轻断脆。但使藕常在，年年花相似。
重到澹溪和答姜叔德
作者：梁寅
朝代：明
体裁：七言律诗

侯门还似野人庐，故友时来下泽车。桃李庭墙花发后，兰苕洲渚水生初。挥毫缓饮山亭酒，移炬频窥竹阁书。今日风光异前日，好将词赋惜春馀。
金人校猎图为韦同知润题
作者：梁寅
朝代：明

韦侯示我《校猎图》，五马迅若云中凫。远青撤幕山露嵎，坡陀突起霜草枯。黄如旌旆森葭芦，马上短衣虬髯胡。金环贯耳大秦珠，腰插羽箭弦檿弧。三马回走忘崎岖，二马傍出斗疾徐。东来驾鹅苍间雏，才四五六噤不呼。海青一点劲气殊，勇士趫捷坚劲无。骇兽何由避于菟，华峰秋隼胡为乎。岱北豪鹰直厮奴，耎毛堕絮血洒芜。胡乃仰笑马竞趋，何劳千骑万骑俱。楼烦射杀心胆粗，寒沙兼云认归途。卸鞍营门月模糊，向夕行乐朝驰驱。拜官那羡执金吾，肉充糇粮席氍毹。饮醪啜酪多欢娱，君侯玩图日怡愉。树勋明时真壮夫，明年五马守名都。不独海青夸健躯，麒麟在郊凤出笯，飘飘快意天之衢。
金人校猎图为韦同知润题
作者：梁寅
朝代：明
体裁：古风

韦侯示我《校猎图》，五马迅若云中凫。远青撤幕山露嵎，坡陀突起霜草枯。黄如旌旆森葭芦，马上短衣虬髯胡。金环贯耳大秦珠，腰插羽箭弦檿弧。三马回走忘崎岖，二马傍出斗疾徐。东来鴐鹅苍间雏，才四五六噤不呼。海青一点劲气殊，勇士趫捷坚劲无。骇兽何由避于菟，华峰秋隼胡为乎。岱北豪鹰直厮奴，耎毛堕絮血洒芜。胡乃仰笑马竞趋，何劳千骑万骑俱。楼烦射杀心胆粗，寒沙兼云认归途。卸鞍营门月模糊，向夕行乐朝驰驱。拜官那羡执金吾，肉充糇粮席氍毹。饮醪啜酪多欢娱，君侯玩图日怡愉。树勋明时真壮夫，明年五马守名都。不独海青夸健躯，麒麟在郊凤出笯，飘飘快意天之衢。
金缕曲泊南浦
作者：梁寅
朝代：明
体裁：词

南浦归帆暮。喜重看、螺江烟柳，鹤汀云树。画栋朱帘歌舞地，风景已非前度。只浩荡、江涛如故。相望飞楼鹏翅展，羡雄城、防卫多貔虎。又喜免，乱离苦。旧时犹记登临处。共诗朋、赋友同欢，咏今怀古。两鬓星星今老矣，却似荼蘼孤注。叹桃李、不知春去。独有洪崖青不改，似于人、恋恋能相顾。招我隐，有佳趣。
金菊对芙蓉秋思
作者：梁寅
朝代：明
体裁：词

玉刻奇峰，蓝拖秀水，秋光浑似耶溪。渺苍烟十里，白鸟孤飞。恨无越女芙蓉艳，兰舟小、桂棹轻移。西风残照，樵人渔子，结伴尤宜。无柰物理难齐。叹鱼虾苦瘦，雁鹜多肥。望茫茫江海，今更何之。溪头绿树亲曾种，耐寒暑、应笑人衰。青山千仞，白云万顷，须理荷衣。
金陵美酒行
作者：梁寅
朝代：明
体裁：古风

金陵美酒人共誇，千金百金多酒家。绿印青瓶若山积，粉书綵帜明春花。北来南去多豪客，吴歌赵舞当绮席。银铛苾苾松脂香，玉舟滟滟鹅黄色。奈何徼利翻贱价，虚名诳人妄称诧。惟将众药助曲糵，浇薄每异真淳者。钟山老僧酿山泉，醍醐甘露美自然。壶樽惟饷朱门贵，升斗岂论青铜钱。书生病渴尝涓滴，始因酒味知酒德。市楼醉客徒喧呼，山中醇醪人不识。
钓台三首
作者：梁寅
朝代：明

台下澄江山影多，台上蟠木悬青萝。高人一去山寂寂，万古明月照江波。独把渔竿烟雨中，身婴尘网与人同。祇缘竞慕终南捷，愈觉高名泰华雄。祠庭才拜先生像，舟子乘风发棹忙。欲荐蘋蘩惭草草，回瞻云水白苍苍。
钓台三首·其一
作者：梁寅
朝代：明
体裁：七言绝句

台下澄江山影多，台上蟠木悬青萝。高人一去山寂寂，万古明月照江波。
钓台三首·其三
作者：梁寅
朝代：明
体裁：七言绝句

祠庭才拜先生像，舟子乘风发棹忙。欲荐蘋蘩惭草草，回瞻云水白苍苍。
钓台三首·其二
作者：梁寅
朝代：明
体裁：七言绝句

独把渔竿烟雨中，身婴尘网与人同。祇缘竞慕终南捷，愈觉高名泰华雄。
钤北和答袁子敬
作者：梁寅
朝代：明
体裁：五言律诗

夫子荆扬彦，龙门早欲攀。高名辉北斗，雄气并南山。钟应天霜吼，舟因峡浪还。蓬莱献三赋，他日动天颜。
闻笛
作者：梁寅
朝代：明
体裁：七言绝句

风入梧桐山月明，卧听邻笛转凄清。未传黄鹤楼中曲，却得羌儿塞上声。
阮郎归·自洪还家
作者：梁寅
朝代：明
体裁：词

归来长啸碧山河。结茅牵翠萝。衰颜借问近如何。吴霜侵鬓多。衣裋褐，卧行窝。眼前随分过。一溪风月与烟波。闲中宜钓蓑。
阮郎归自洪还家
作者：梁寅
朝代：明

归来长啸碧山河。结茅牵翠萝。衰颜借问近如何。吴霜侵鬓多。衣短褐，卧行窝。眼前随分过。一溪风月与烟波。闲中宜钓蓑。
雨霖铃·夏景
作者：梁寅
朝代：明
体裁：词

螺峰堆绿。夜来经雨，浑似膏沐。飞泉怒泻崖谷，悬霜练□鸣苍玉。虎迹岩前过处，踏破翠苔褥。听啼鸟，山北山南，树杪残云自相逐。蓬门昼掩稀来躅。称幽人、独步看新竹。移床松下零露，三四点、怎沾缃轴。日永如年，况是身闲不受拘束。休妄想、鹓鹭朝班，聊且伴麋鹿。
题印土寺罢钓轩
作者：梁寅
朝代：明
体裁：古风

曲池照林坞，百尺悬萝阴。开轩坐垂钓，水清如我心。小鱼易伤生，大鱼或渊沈。投竿为之恻，于此悔悟深。名区縻好爵，都市争黄金。但恋钩饵馨，岂知忧患侵。濯足南涧流，振衣北山岑。既羞结网罟，何必溉釜鬵。物生免相贼，嗜欲常自禁。嘉此古人意，托之金石音。
题句容王氏西斋
作者：梁寅
朝代：明
体裁：七言律诗

句曲山高云木齐，逸人结屋山之西。凉风为扫阶前叶，落日留光林外溪。书满松床儿子诵，诗镌石壁远人题。好招车马尘中士，来共烟霞幽处栖。
题嘉兴王氏梅花庄
作者：梁寅
朝代：明
体裁：七言律诗

潇洒山庄对翠岑，梅花浑似白云深。西湖处士临流玩，东郭先生踏雪寻。昼暖山蜂喧隔屋，夜清霜鹤唳中林。辋川旧日多松竹，同是高人冰玉心。
题墨溪桥
作者：梁寅
朝代：明
体裁：古风

黄花之高峰，削玉凌青霄。墨溪如苔峡，曲折架以螮蝀百尺之飞桥。乃有逸人张与黄，结庐其侧相与放旷而逍遥。园绮非陋汉，巢由岂忘尧。吾但爱此清泠水，濯缨鼓枻夕复朝。虎溪松风鸣石窍，香炉烟彩腾山椒。恍然若在匡庐下，云入衣袖神飘飘。溪流可鉴分妍蚩，照之谁云白为缁。教儿兼学王右军，日以墨溪供墨池。岂无题桥磊砢士，访隐蹀躞溪之湄。拂石横琴，瞰流咏诗。明月自至，如相与期。或时临风酌醽醁，醉眠苍苔歌紫芝。紫芝歌罢心自怡，遐聣六合间，何物劳我思。蔓草绿靡靡，乱石白离离。游鱼不复惊，狎鸥能我随。共谈留侯黄石事，人生乐在心相知。
题孙仲远经历萱寿堂
作者：梁寅
朝代：明
体裁：古风

豪家甲第开锦绣，春来牡丹大如斗。孙卿独爱萱草花，玩之忘忧期母寿。官中无事常早归，花前跪进青玉卮。此花本号宜男草，食禄封侯男更宜。去年花开满堂后，今年堂后花似旧。绮窗朱户阆苑深，毋与此花共长久。九节菖蒲何处生，千年碧桃种不成。卿家萱草良可贵，人间自当五百岁。
题常检校执中琴鹤轩
作者：梁寅
朝代：明
体裁：七言律诗

华省归来栖莫鸦，层轩开处对明霞。竹边琴鹤心如水，郭里林塘客是家。碧玉调高风自起，玄裳舞罢月初斜。昼閒更喜诗清绝，白石苍苔松正花。
题李文甫泉石轩
作者：梁寅
朝代：明
体裁：古风

绣衣御史才且贤，江南策马将朝天。金闺兰台名藉甚，清泉白石心恬然。华轩嵯峨崇台侧，九曲之溪北山北。雪瀑泠泠六月寒，云根屹屹千年色。御史拜官本书生，射策天门群辈惊。致身已羡钟鼎食，咏古犹闻金石声。坐谈时接林下士，驰想岩阿纫薜荔。方膺钧轴未许閒，且以泉石醒烦思。泉流赴海石在山，丈夫雄豪那可攀。何妨勋业霄汉上，长寄心情林壑间。
题湛溪黄氏引翠楼
作者：梁寅
朝代：明
体裁：七言律诗

徵君结楼湛溪上，日日钩帘看翠微。长松云际蛟龙起，叠嶂天边鸾鹤飞。巫峡锦屏增秀色，仙人瑶瑟带清晖。把书更觉秋意早，冉冉浮岚飘夕霏。
题王维所画孟浩然像
作者：梁寅
朝代：明
体裁：古风

孟君故人好事者，摩诘当年号潇洒。荐之明主既不能，綵笔徒誇善描写。浐川风急天正寒，灞桥云黄雪初下。蹇驴行行欲何之，妙句直欲追大雅。饭颗山头杜少陵，溧阳水滨孟东野。饥寒一身人共叹，声名千载天所假。南山故庐拂袖归，五侯七贵俱土苴。龙钟如此君莫嘲，平生贵在知我寡。
题蒙谷子图
作者：梁寅
朝代：明
体裁：古风

汉川之东美山水，谁其隐者蒙谷子。草屋披书橡栎阴，奚童携琴篁竹里。弹冠曾拜大夫爵，洗耳竟作箕山士。愿随鸾鹄凌烟霄，宁使蛟龙在泥滓。嗟哉世士多尚同，嗟哉日凋淳朴风。长安车马若流水，安得一来空谷中。
题西山程氏南窗
作者：梁寅
朝代：明
体裁：古风

独居南窗静，秋木连翠岑。鸣琴众叶下，把酒孤猿吟。宁负朱绂愿，莫乖白云心。羡彼归田叟，高风留至今。
题赤水霞栖图
作者：梁寅
朝代：明
体裁：七言律诗

故人家居赤水上，二百八十峰嵯峨。明霞时混金碧气，老树尽变珊瑚柯。题诗石壁照松籁，读书茅亭悬女萝。道成不用金膏术，飞向九霄鸣玉珂。
题郡城欧阳氏草堂
作者：梁寅
朝代：明
体裁：古风

桃源或藏朝市间，草堂那厌近江关。门外马若流星过，壶中人似洞仙閒。异人曾见陶弘景，词客常交庾子山。书和药尘香郁郁，席沾花片绣斑斑。斑斑花逐春风起，爱君词章亦如此。逸思朝凌葛岫云，清心夕比蛟潭水。白鹿苍松诗近仙，钜泽名山画为史。绝俗应同三岛间，结茅何必千岩里。岩里烟云如满襟，凡情日浅道自深。不向南山歌白石，何须北斗并黄金。春天远羡壶尊乐，夜月徒摇旌旆心。龙唇古琴怀古操，为君一写涧泉音。
题黄孟节峡东草堂
作者：梁寅
朝代：明
体裁：五言排律

市迥茅堂静，冈分玉峡回。藤檐云气逼，瓮牖旭光来。稚柳依沙种，幽花瞰水栽。凫鹥时狎近，豺虎息惊猜。山霭霏霏远，汀云漾漾开。游丝当散帙，啼鸟劝持杯。商舶从纷若，桡歌亦快哉。名同浣溪叟，暂屈济时才。
题龚氏皆山楼
作者：梁寅
朝代：明
体裁：古风

我闻仙人十二楼，乃在白云之岛丹霞之洲。君家结楼在人世，何为祗恋山岩幽。山中紫芝日堪茹，亦有白石可煮为珍羞。八窗何玲珑，七星挂檐头。翩翩玄鹤度，甡甡苍鹿游。千丈松间来远飙，万年石上鸣寒流。凭高听韵不知倦，足以涤荡人间之閒愁。君家渝水南吾庐，相望不百里。山楼阅世凡几年，今重搆之良有以。昔闻飞甍为瓦砾，瓦砾再见飞甍起。玉堂学士记果成，南郭先生诗更美。日延宾客喜多暇，诵文歌诗夜未已。有时钩帘风翠入，举觞谈咏烟霞里。嘈嘈天籁悦心耳，石为豆豋泉作醴。楼上朝复朝，山中年复年，隐君之乐何陶然。金丹可遇不可求，遣情以酒亦得仙。春江花草可玩惜，秣陵风月宜招延。心常爱此楼外之青山，千峰万壑森复先。醉翁之乐乐无极，山中之人相与长周旋。
飞龙篇
作者：梁寅
朝代：明
体裁：乐府曲辞

西登崆峒，如观五城。云霞垂彩，日月互明。玄鹤绕树，青鹿长生。翘慕轩皇，问道广成。至人不私，灵符亲授。熟尔心田，窒尔情窦。驾风乘霓，八表腾骤。人寰秕糠，长乐玄囿。
食笋
作者：梁寅
朝代：明
体裁：七言绝句

楚山春笋楚江鱼，北野黄羊恐未如。老来更厌江鱼美，食笋山中乐有馀。
食蕨
作者：梁寅
朝代：明
体裁：古风

薇蕨生固殊，类同若兄弟。夷齐昔茹薇，蕨亦吾所嗜。味非驼峰美，味非熊掌异。但慕夷齐风，嗜此心不愧。
鱼游春水
作者：梁寅
朝代：明
体裁：词

家临千峰翠。幽径重开荆棘里。小桃花艳，春日盈盈霞绮。香入骚人碧玉杯，色映游女青螺髻。带露更娇，迎风尤媚。古有墙东避世。况似武陵风光美。时时独酌花间，别有天地。不教扫径看尤好，意欲寻仙从兹始。岩前白云，石边流水。
鱼游春水避乱还家，见桃花盛开
作者：梁寅
朝代：明

家临千峰翠。幽径重开荆棘里。小桃花艳，春日盈盈霞绮。香入骚人碧玉杯，色映游女青螺髻。带露更娇，迎风尤媚。古有墙东避世。况似武陵风光美。时时独酌花间，别有天地。不教扫迳看尤好，意欲寻仙从兹始。岩前白云，石边流水。
鸡鸣
作者：梁寅
朝代：明
体裁：古风

鸡鸣九街曙，喧喧多市声。马似阴云度，尘随红日生。自非守贫者，何以免营营。
黄本立东游赠别
作者：梁寅
朝代：明
体裁：七言律诗

楚邦才子燕台客，万里还山复出山。江汉总归沧海里，方蓬遥在白云间。将趋金马陈三策，却从楼船定八蛮。远道应能念林叟，年年秋草映柴关。
黄钟·人月圆春夜
作者：梁寅
朝代：明

三春月胜三秋月，花下惜清阴，锦围绣阵，香生革履，光动兰襟。棠梨枝颤，乍惊栖鹊，夜久寒侵。明朝风雨，休孤此夕，一刻千金。
黎明善同宿观阴何诗因赋
作者：梁寅
朝代：明
体裁：古风

桂馆阅妍咏，酌醑却杯深。微寒风坠叶，斜光月隐林。鹊定屡翻翅，鸿遥尚流音。谁知此夕意，即是昔人心。
龙翔寺赠缝人
作者：梁寅
朝代：明

蜀绮吴绫惯揣量，并刀常带色丝香。自言多得豪家意，也解穿云到上方。山客麻衣岁月多，朔风吹裂奈愁何。若为访我清江上，倩子云中制芰荷。
龙翔寺赠缝人·其一
作者：梁寅
朝代：明
体裁：七言绝句

蜀绮吴绫惯揣量，并刀常带色丝香。自言多得豪家意，也解穿云到上方。
龙翔寺赠缝人·其二
作者：梁寅
朝代：明
体裁：七言绝句

山客麻衣岁月多，朔风吹裂奈愁何。若为访我清江上，倩子云中制芰荷。
包头
作者：梁小玉
朝代：明

轻霞薄雾小香罗，傍著蝉鬟香更多。最爱春山缥缈上，横妆一带浅青螺。
杂咏
作者：梁小玉
朝代：明

松响翩清籁，泉声浣俗尘。白云堪赠客，明月解留人。霜杵舂清骨，风灯扬梦思。空山悬雨处，断浦落云时。
杂咏·其一
作者：梁小玉
朝代：明

松响翩清籁，泉声浣俗尘。白云堪赠客，明月解留人。
杂咏·其二
作者：梁小玉
朝代：明

霜杵舂清骨，风灯扬梦思。空山悬雨处，断浦落云时。
珀琥枕
作者：梁小玉
朝代：明

仙苓千载赤脂殷，雕琢移来湘簟间。从此不须沾小草，长陪清梦白云闲。
珠
作者：梁小玉
朝代：明

宛转谁通九曲珠，最怜探海夜光枯。须知颗颗鲛人泪，能向龙颔取得无。
篆章
作者：梁小玉
朝代：明

挥洒霞笺寄陇头，双钤题处紫云浮。儿家曾掌司花印，总领曾城十二楼。
落花
作者：梁小玉
朝代：明

朱颜倏忽泣枯鱼，点点辞条著翠裾。幼女不知花有恨，闲凭绣砌笑轩渠。翠钿无数碎寒灰，冉冉寻芳细数来。同病相怜无限泪，红痕堕落锦千堆。爱看繁枝不忍删，欲留香魄杳无还。粘泥扑幕俱堪惜，简点残英乱晓鬟。引领韶芳君最先，冰翰瓣瓣坠楼前。儿家惜玉情偏重，收拾馀香作枕眠。瑶林春意似云蒸，娇怯难支玉树零。剩绮馀芬还有韵，夜阑频点照花灯。春草春风遍地覃，偏他妒杀万红酣。粉销香减何人惜，只道儿家一味憨。
落花·其一
作者：梁小玉
朝代：明

朱颜倏忽泣枯鱼，点点辞条著翠裾。幼女不知花有恨，闲凭绣砌笑轩渠。
落花·其三
作者：梁小玉
朝代：明

爱看繁枝不忍删，欲留香魄杳无还。粘泥扑幕俱堪惜，简点残英乱晓鬟。
落花·其二
作者：梁小玉
朝代：明

翠钿无数碎寒灰，冉冉寻芳细数来。同病相怜无限泪，红痕堕落锦千堆。
落花·其五
作者：梁小玉
朝代：明

瑶林春意似云蒸，娇怯难支玉树零。剩绮馀芬还有韵，夜阑频点照花灯。
落花·其六
作者：梁小玉
朝代：明

春草春风遍地覃，偏他妒杀万红酣。粉销香减何人惜，只道儿家一味憨。
落花·其四
作者：梁小玉
朝代：明

引领韶芳君最先，冰翰瓣瓣坠楼前。儿家惜玉情偏重，收拾馀香作枕眠。
酬诗以香
作者：梁小玉
朝代：明

好事无如贾浪仙，常将酒脯酾诗篇。儿持净戒无荤血，飨尔蘅芜一炷烟。
酿酒
作者：梁小玉
朝代：明

曲部尚书谱不留，椒花细雨冽香流。酿王家法应如是，新拜云溪女醉侯。
驴
作者：梁小玉
朝代：明

买得青驴捷似梭，松云萝月任婆娑。还嫌踏碎娇花影，款款扶缰倩墨娥。
壁间诗
作者：梁山老人
朝代：明

青青千里草，隐隐独家村。日暮客投宿，山深虎守门。
赠诗
作者：梁山老人
朝代：明

自有安车自不知，劳劳奔走欲何为？回头打紧修工课，似我南山种豆时。
十五夜月同诸公饮五仙观
作者：梁岳
朝代：明

九十秋光今已半，天河无云星历乱。须臾明月出东海，散落清辉遍遥汉。素魄盈盈桂树边，金波沐沐璚楼畔。坡山形胜昔称奇，良夜移尊赏最宜。神飙乍转三清界，玉露时披五穗枝。白莲池上仙踪远，玄武坛前剑气垂。胜游况值兹灵景，深杯拚醉忘宵永。且将行乐越流光，莫把蹉跎对孤影。君不见五仙昔日骑五羊，金丹炼就还帝乡。嵯峨怪石空留瑞，至今千载传其芳。世人局促徒为尔，牢落尘途甘没齿。黄粱已熟梦未醒，回看明月常如此。月明今夕正中天，湖海知心尽此筵。直须对月倾数斗，得失盈亏任自然。明月有圆亦有缺，人生莫漫轻离别。但愿金尊酒不虚，年年酩酊酬佳节。
得孔适弟仁和明府书
作者：梁岳
朝代：明

别尔东来岁已周，为探奇胜数淹留。芳尊梦醉琴堂月，候雁书回海国秋。凫舄即看仙令起，鲈鱼偏动季鹰愁。吴山剡水佳期阻，一夜相思欲白头。
春日同陈重衡熊楚伯西园听莺得萍字
作者：梁岳
朝代：明

宿雨初收报晓晴，名园深处有啼莺。一杯共向花前听，百啭遥传柳外声。吟罢几人閒白昼，愁来孤剑按青萍。堪怜此会饶幽思，莫遣春愁感慨并。
春雪篇
作者：梁岳
朝代：明

平楚苍苍孟春月，东皇送暖严霜歇。共忻淑景布阳和，讵意寒威尚飞雪。同云惨淡冻不开，六花零乱点莓苔。已向赤城披素练，还过双阙洒璚台。霏微转觉冰天暮，轻清肯受缁尘妒。皎洁翻令宿鹭猜，飘扬似触栖乌怒。银海瑶山尽一时，璚枝玉树互参差。乍惊柳絮堤边起，忽讶梅花笛里吹。随风缥缈浑难定，流辉宛转遥相映。高咏空怜谢女才，扁舟祇动王猷兴。看看不减去年冬，万户千门积素中。冷浸虚堂侵几簟，斜穿曲槛照房栊。别有琳宫兼蕊殿，翔鸾舞凤高低见。云母屏开璧月明，水晶帘捲珠光现。皂貂狐貉不胜寒，坐拥金炉漏未残。重裀列鼎堪销夜，宁知僵卧有袁安。滴向檐端声淅沥，深闺少妇泪沾臆。陌头杨柳几经春，玉关迢递无消息。沉冥永夜复悠悠，他乡游子倍离忧。天涯短鬓难禁白，旅馆孤灯总易愁。谩道春宵好行乐，红尘紫陌虚相约。往来一唱郢中歌，歌长调苦翻萧索。徙倚空斋竟不眠，新寒仍透广文毡。世间那得苏司业，买醉谁堪送酒钱。
晓过谷城寄张明府
作者：梁岳
朝代：明

远道驱车过谷城，江天旭日转新晴。芳郊隐映千花丽，碧树遥连百雉平。春尽浦云低雁字，风和柳谷缓莺声。行边剩有双龙在，不遇张华祇自鸣。
暮春怀诃林旧隐
作者：梁岳
朝代：明

伊昔还山时，结庐依古寺。绕砌植松篁，环轩披薜荔。春色入虞园，四顾罗苍翠。石池湛碧空，水暖游鳞戏。闭户谢嚣尘，逍遥忘俗虑。颇谐静者心，稍适幽栖志。一朝谒承明，射策不得意。薄宦系微躯，欲返焉能至。新恩讵易酬，旧业忽如弃。伫想春风深，落花应满地。
暮春燕京怀归
作者：梁岳
朝代：明

长安春尽落花多，越客思归意若何。节序几从愁里换，家园频向梦中过。西京形胜雄三辅，北雁音书隔九河。燕市酒垆堪买醉，莫将留滞起悲歌。
暮春舟中即事
作者：梁岳
朝代：明

浪游淹岁月，转觉鬓毛斑。舟楫飘零苦，关河去住艰。停云思故国，贳酒破愁颜。芳草江南绿，王孙几日还。忽惊春事过，几见落花飞。贫病人堪老，勋名愿转违。诗从愁里赋，家向梦中归。去去无劳问，沧江旧业微。
暮春舟中即事·其一
作者：梁岳
朝代：明

浪游淹岁月，转觉鬓毛斑。舟楫飘零苦，关河去住艰。停云思故国，贳酒破愁颜。芳草江南绿，王孙几日还。
暮春舟中即事·其二
作者：梁岳
朝代：明

忽惊春事过，几见落花飞。贫病人堪老，勋名愿转违。诗从愁里赋，家向梦中归。去去无劳问，沧江旧业微。
游寒岩
作者：梁岳
朝代：明

一径穿林入，凭高信杖藜。坐临青嶂阔，指顾白云低。洞古龙宫閟，烟深鹤驭迷。胜游饶雅咏，彩笔恣留题。
用韵答黎惟仁见怀
作者：梁岳
朝代：明

摇落惊秋暮，空庭木叶黄。雨馀兰渚润，风动桂丛香。卧病蓬三径，怀人水一方。何当重结社，文酒共徜徉。
白云精舍听张仲钦弹琴
作者：梁岳
朝代：明

已得青山胜，还听绿绮琴。美人真绝调，游客愧知音。众壑风泉响，县崖雾雨沉。醉来频徙倚，疑听九龙吟。
翠微阁晚眺
作者：梁岳
朝代：明

绝顶跻攀路不迷，醉凭飞阁访禅西。微茫下界诸峰小，指点平原万木低。丹壑烟深回鹤驭，绿杨春暖听莺啼。彩毫拟就登高赋，不数任翻壁上题。
送陈士鹄赴进士举兼柬黎惟敬欧桢伯梁彦国诸公
作者：梁岳
朝代：明

把袂骊歌越水滨，况逢秋尽倍伤神。风尘赤羽须看剑，世路青云好致身。别后几虚莲社月，到时应恋曲江春。蓟门旧侣如相讯，为报烟霞一葛巾。
闻海寇犯省城
作者：梁岳
朝代：明

艨艟巨舰捲江涛，杀气凭陵海岳高。转战漫劳徵虎旅，谈兵虚道识龙韬。烽烟一望归心折，鼙鼓频听客梦劳。铜柱勋名堪此日，时危谁赠吕虔刀。
阴那山寺
作者：梁岳
朝代：明

老树荒山半腹空，鸟啼猿啸月华重。游人身住蜗蝇窟，辜负弘慈午夜钟。
白云洞
作者：梁峤
朝代：明

陟彼白云径，径满白云时。践破白云迹，心与白云期。陟彼白云洞，洞里白云迷。跳出白云外，身与白云齐。
白云洞·其一
作者：梁峤
朝代：明

陟彼白云径，径满白云时。践破白云迹，心与白云期。
白云洞·其二
作者：梁峤
朝代：明

陟彼白云洞，洞里白云迷。跳出白云外，身与白云齐。
三山驿晓发
作者：梁崇廷
朝代：明

孤客萧萧一叶？，片帆清晓挂秋风。金鳌岚气开还合，螺女江流咽复通。案牍暂消行乐里，逢迎浑付酒杯中。谁云作吏无佳况，一日乘閒万虑空。
三山驿晓发
作者：梁崇廷
朝代：明
体裁：七言律诗

孤客萧萧一叶�，片帆清晓挂秋风。金鳌岚气开还合，螺女江流咽复通。案牍暂消行乐里，逢迎浑付酒杯中。谁云作吏无佳况，一日乘閒万虑空。
丙午再入闽闱
作者：梁崇廷
朝代：明

海内论才重八闽，棘闱从事岂厌频。花香每拥薇堂席，雨露长随骢马尘。白面多逢新措大，朱衣半是旧同寅。千金市骏非皮相，神骨分明各认真。
九日驾幸五凤楼赐群臣宴坐
作者：梁崇廷
朝代：明

黄花灼灼映秋云，圣主临轩赉赐殷。鼎核珍传仙禁脔，壶浆香借玉泉芬。渭亭并赋师前哲，戏马登临薄冠军。日午风回龙衮动，漫漫瑞气蔼氤氲。
元旦早朝
作者：梁崇廷
朝代：明

庭燎光彻曙钟稀，玉辇新看御紫薇。金马晓寒侵剑佩，瑞炉烟细绕龙旂。珂鸣丹陛勤椒颂，喜溢天颜仰霁辉。从此阳和知遍满，漙漙湛露九天霏。
初夏集翠华亭得占字
作者：梁崇廷
朝代：明

载酒芳亭兴不厌，西山爽气透层檐。花林翠色春过少，石溜狂流雨后添。弄水閒鸥争作队，哺雏归燕故冲帘。探奇选胜寻常事，斗际何劳太史占。
春日集雨花台
作者：梁崇廷
朝代：明

芳台春色吐奇葩，载酒登临引望赊。磴阁香风霏瑞露，荐堂清梵落天花。窥帘素女看骑射，折柳游郎关丽华。日暮移樽僧舍冷，石炉敲火自煎茶。
登栖霞绝顶
作者：梁崇廷
朝代：明

巍巍梵宇半天开，瑞草琼花夹路栽。步屧影随红日去，风铃声自紫霄来。云封藓径迷猿鹤，烟锁萝门冷石苔。满目灵奇看不尽，长江渺渺一帆回。
白云清署次潘同寅韵
作者：梁崇廷
朝代：明

炉烟缥缈午风吹，草色花茵槛外窥。入户游蜂思阔网，投林惊鸟择深枝。帘閒昼永堪沽酒，吏散庭幽好赋诗。五载一官惭退食，短才何用久撑持。
端阳赐宴
作者：梁崇廷
朝代：明

瑞蔼天中映紫宸，喜随鸳鹭作王宾。金盘品合醍醐贵，蒲斝香分玉露珍。日丽朱楼天阙晓，风回仙仗汉仪新。监梅霖雨非难继，千载芳传君若臣。
覃恩再锡
作者：梁崇廷
朝代：明

枫庭颁巽命，秘阁涣丝纶。帝泽原高厚，恩波及小臣。百里始通籍，凤诰荣吾亲。今晋白云司，坭封赉锡频。十年知郑重，五色更加珍。星署瑶光转，龙楼睿藻新。凉德荷殊眷，何以答丹宸。
赠曹溪远上人
作者：梁崇廷
朝代：明

何时飞锡到曹溪，咫尺天津路不迷。处处浮尘成净土，如如自性即菩提。翻经石室应摹古，览胜名山已遍题。度越此间谁得似，昙谟名满竹林西。
过剑津用壁间韵
作者：梁崇廷
朝代：明

岭岫岧峣万壑低，越山闽海暮烟迷。孤村日落行人少，古树风沉野鹤栖。龙剑夜寒延浦月，征鞭晓拂陇头坭。三秋作客频过此，人自劳攘草自萋。
过虞姬墓
作者：梁崇廷
朝代：明

日暮驱车过客乡，美人孤冢带斜阳。镜鸾尘掩人何在，窀穸风凄恨独长。衄血碧凝留斗草，芳魂丹染寄苍茫。休嗔粉黛能倾国，回首残碑自可伤。
都门寄怀乡先达
作者：梁崇廷
朝代：明

山斗高标岭海芳，别来几度易星霜。归心每忆花前约，客梦虚随月下觞。羡有文章型后学，会看勋业耀旂常。圣朝物色仍东顾，未许明珠什袭藏。
长安寄刘中台明府
作者：梁崇廷
朝代：明

清风披拂五年馀，懒矣嵇生少寄书。闻道鉴江多渡虎，遥知官舍有悬鱼。德辉千仞瞻鸾凤，星炳层霄照海隅。指日纶扉虚左席，花城能久借单车。
题褒劝录为金陵陈光禄
作者：梁崇廷
朝代：明

清华骏望重神州，天挺英雄裕壮猷。保障不须愁仰屋，匡时犹得借前筹。褒崇玉字开金简，济羙家声羡世侯。圣代酬功原不薄，恢恢鸿业衍箕裘。
黎子高南还索家书漫赋志别并当家信也
作者：梁崇廷
朝代：明

欲计归期未有期，客中送客最堪悲。三秋夜月论肝胆，万里风尘怅别离。寒雪渐深辞阙日，岭梅初放到家时。吾儿若问爷安否，为道愁多鬓已丝。
上凌军门大征德庆两山平
作者：梁崖
朝代：明

握符谁独秉先忧？万里□□驻□陬。节钺喜逢经国老，干戈□吊泣原幽。即看执馘归芹□，未□降幡出石头。今日乾坤凭再造，千年遗颂在苏州。
浣溪沙·清明
作者：梁希声
朝代：明

满径残花衬履行，暖风吹飏薄罗轻。绿杨拖覆小桥横。日午绣帘酣睡燕，雨余芳树啭流莺。暮春天气更关情。
读巽川集
作者：梁希鸿
朝代：明

巨鲸怒吸海江枯，为问曾增纸价无。午夜茅斋烧蜡炬，令人无意读三都。
寿竹叔七十一
作者：梁干
朝代：明

满壑葳蕤远俗諠，莲塘风景似淇园。抑诗歌老心犹壮，震易披馀节愈尊。炯炯弧南熙极北，娟娟凤翮拂龙孙。远将麟脯长生酒，祝取琅玕献帝阍。
和洪启进游崆峒岩
作者：梁应材
朝代：明

海外徒闻说十洲，崆峒石室翠烟浮。藤萝寒带昙花隐，钟磬虚生梵籁幽。复磴通天霄里月，倒崖飞雨夏仍秋。窥觞悬乳翻青碧，穿嵌閒云自放收。策杖逅依双阙舄，其诗争拟百狐裘。骑云便欲赍铅□，一扫苍苔纪胜游。
石桥游鳞
作者：梁应材
朝代：明

高蹑危桥似步虚，济川无事驾乘舆。神驱海石千重合，人度深溪万里初。倒影迥疑悬螮蝀，狂澜真见跃龙鱼。问君待月栏杆处，黄石何年授异书。
贺廉翁陆公祖
作者：梁应材
朝代：明

使君出守二千石，小子相思十五年。福曜不言浑雨露，文星到处自神仙。心元介石宁持砚，手挈冰壶不饮泉。最喜海方蒙世泽，随车先及岭西边。
顶湖濯云
作者：梁应材
朝代：明

拔地千寻耸碧岑，白云缭绕锁重林。迎风影散诸峰净，照日光摇万壑深。寂寂仙坛凝晚翠，萧萧天籁响秋阴。灵湫潋滟神龙跃，几向寰中霈雨霖。
夜坐有怀
作者：梁应高
朝代：明

独坐尘缘息，开樽漫自倾。空庭留月色，疏叶落寒声。雾薄千山暝，灯残万籁清。念我平生友，悠悠无限情。
寓江西建昌除夕
作者：梁应高
朝代：明

蜡炬光燃午夜天，悲笳吹急转凄然。冲寒柏叶杯中换，送暖梅花雪里传。怅望乡关频入梦，萧条客舍恍如禅。年过六十不称意，明日那堪又一年。
度梅关遇雪
作者：梁应高
朝代：明

几度梅关思转赊，谩听松底乱鸣鸦。阴云聚雨当空出，旅客冲寒入径斜。挂壁石碑添淡绿，沿崖古木落残花。人生南北应难定，感叹流光黯自嗟。
饮庐陵徐氏园
作者：梁应高
朝代：明

名园开雅宴，对月共飞觞。曲艳连云响，花奇带雪香。主人情更重，醉客兴犹狂。天地吾侪在，相欢此夜长。
三元塔
作者：梁应龙
朝代：明

一柱峻峥俯八荒，巨灵伸臂拂扶桑。晓帆傍鹭回风丽，暮寺寻僧借月光。铃动相轮疑有语，笔题阊阖自成章。何年赐出金莲烛，独惹瑶台蕊榜香。
阴那采黄精和朱游初太史
作者：梁应龙
朝代：明

君言采黄精，且向山中去。山中黄精有也无，露湿芒鞋知何处。
阴那问松
作者：梁应龙
朝代：明

梵音时和鸟语，孤标随月东西。把酒问松是我，松能答我非兮。
韩亭秋月
作者：梁应龙
朝代：明

晴烟几缕抹山隈，萧槭疏林拥榭开。千顷瑶波江芷漾，一庭柏影兔华来。雁拖秋色过韩峤，僧带岚光扣觉台。我欲拈毫裁月赋，可怜拙妇已无才。
午日玄笈岩送区启图
作者：梁廷标
朝代：明

不用菱歌发楚倡，岩前急舸即三湘。离情何但千丝缕，映向云浮江水长。
寄奉崇善促父亲解组
作者：梁建
朝代：明

民事伤心两鬓萧，海天归思竟无聊。悬鱼太守闻羊续，留犊贤侯有魏苗。晓日花边宜解绶，秋风江上莫停桡。应思膝下频兴慨，尽日莱堂首重翘。
寓金台送罗鼎归羊城省亲
作者：梁建
朝代：明

拂袖轻风动客寒，都门相送暂为欢。关河迢递言归易，湖海交深欲别难。堤柳含青春尚浅，山梅褪白雪初乾。到家足慰双亲念，菽水承颜喜问安。
沙浦呈族兄禘福
作者：梁建
朝代：明

万顷沧波一个洲，坦夷清接玉山头。鸟如识主常书篆，潮解留人惯阁舟。买醉每投溪口市，豪吟偏上水边楼。青青杨柳低低月，笑破红尘傲五侯。
送邑侯舒公入觐
作者：梁彦锦
朝代：明

白雪词臣出牧年，风流儒雅正翩翩。弦歌夜彻千家月，生意春回万户烟。汗简史应题彩笔，口碑民自祝青天。甘棠不独思遗物，行见芳名列御前。
华封仙榻
作者：梁必强
朝代：明

恰似巫山二六旂，迤延州里万峰馀。前屏拖紫文争焕，后障垂青秀更奇。石室可容多客坐，仙岩应与结朋期。他时苇屐来游此，半买山钱半酒卮。
喜蚊勉儿辈二首
作者：梁必强
朝代：明

怪我贪眠似困蒙，怜君唤醒主人翁。雷声入耳尘缘悟，尽在乾坤大觉中。老夫临头耳更聪，忽惊枕上话生风。苍蝇儆夜君知否，顿觉蚊蠓亦化工。
喜蚊勉儿辈二首·其一
作者：梁必强
朝代：明

怪我贪眠似困蒙，怜君唤醒主人翁。雷声入耳尘缘悟，尽在乾坤大觉中。
喜蚊勉儿辈二首·其二
作者：梁必强
朝代：明

老夫临头耳更聪，忽惊枕上话生风。苍蝇儆夜君知否，顿觉蚊蠓亦化工。
墨鹰
作者：梁必强
朝代：明

如窥如奋寂无声，炯炯双瞳映日晴。猥尔形容千古重，因知天地一毛轻。健为胎骨人称雅，淡作精神鸟亦惊。堪羡前人留色相，雄心难与画工评。
层峦耸翠
作者：梁必强
朝代：明

半插崚嶒半水涯，逶迤驻节叠山西。乘空虎岭支来远，聚翠龙池眼欲迷。回首三天三岛近，纵观五指五云低。人钟地气清高萃，奚独文章入品题。
度仙桥
作者：梁必强
朝代：明

羽化应无足，乘鸾事已非。银河须鹊驾，乔舄傍乌飞。赤石平如砥，丹梯稳似矶。凭虚升宝殿，幻境去忘归。
月下邀客
作者：梁必强
朝代：明

冰轮辗破万山扃，千里招呼眼共青。对魄遍将肝胆照，论心不觉鬓毛星。却怜剑气还看剑，为惜萍踪又结萍。相伴光华浑不厌，醒来犹见影窥棂。
登楼对菊
作者：梁必强
朝代：明

秋声一叶桐，君复传消息。君对我舒眉，我慕君抱德。抽英何其迟，吐蕊应在即。浥露若迎人，含风如守墨。凭楼一望之，明月照颜色。松竹匀丰姿，栽培并南国。故人恰爱君，君意何默默。机事待秋深，黄花赛篱北。陶潜懒折腰，祇为君心直。与尔结深知，炎凉情罔极。
竹夫人
作者：梁必强
朝代：明

欲结同心无着处，但将手足伴猗那。扫尘二女浑无语，稳梦三更寂不波。脂粉懒沾西子色，风流常逐楚天娥。无端一入骚人手，点污贞心奈若何。
竹景和崔白石韵
作者：梁必强
朝代：明

高风劲节共襟期，明月清阴是故知。新笋似擎诗客笔，放梢遥见酒家旗。招邀钟子琴调凤，勾引长庚咏入鹂。相伴沙鸥歌白石，剪裁时有数行题。
署事象山游圆峰寺时闻邸报
作者：梁必强
朝代：明

人事支离任转蓬，炎凉作敌古今同。山僧讶我头头错，我羡山僧色色空。龙带浮云归古洞，犬随白鹤舞松风。凭高才话诸天事，月挂峰头别又匆。
过桃源拜三义堂
作者：梁必强
朝代：明

千古高风在，薰人姓字香。齐驱神合券，相对日生光。信义镌金石，彝伦刻肝肠。有心当愧死，世态日炎凉。
青草孝贻祠堂和张子翼韵
作者：梁必强
朝代：明

栋宇千寻壮里居，如何祠下草长除。炉烟袅袅灵如在，水木悠悠意自舒。种德一心无望报，传家万卷有藏书。知君对此无他羡，只羡吾生乐有馀。耳外无闻车马音，白云长护宇垣深。心田远接槐三叶，手泽长存桂一林。课子才名齐北斗，承家礼教重南金。照人古道今犹在，唤醒人间乌哺心。
青草孝贻祠堂和张子翼韵·其一
作者：梁必强
朝代：明

栋宇千寻壮里居，如何祠下草长除。炉烟袅袅灵如在，水木悠悠意自舒。种德一心无望报，传家万卷有藏书。知君对此无他羡，只羡吾生乐有馀。
青草孝贻祠堂和张子翼韵·其二
作者：梁必强
朝代：明

耳外无闻车马音，白云长护宇垣深。心田远接槐三叶，手泽长存桂一林。课子才名齐北斗，承家礼教重南金。照人古道今犹在，唤醒人间乌哺心。
九星岩芝兰
作者：梁思诚
朝代：明

似见九星分九畹，即看三径秀三芝。水连番舶春帆阔，冰溜寒岩石洞迟。剑叶春归湘女佩，玉苗香入楚人辞。乱峰几点遥天外，谁策飞筇一探奇。
五桂山飞瀑
作者：梁思诚
朝代：明

桂岭插云表，苍茫天四围。洪泉劈涧落，寒瀑破空飞。百道穿危磴，千寻下翠微。晓烟洗残黛，白雾掩轻扉。流响方成韵，闻声未觉希。香垆思渺渺，庐阜梦依依。雨气杂晴霰，电光浮夕晖。沿洄卷绡幕，喷薄洒珠玑。低咽青溪玉，斜侵白袷衣。云垂大鹏翼，风助巨鳌威。树杪层冰折，帘间赤日晖。隔崖烟袅袅，阴壑草霏霏。蜿地长虹似，绷云綵带非。莲开太华晓，芝吐雪苗肥。清啸灵禽和，高吟木客稀。二楼山月白，三岛露桃绯。遇物结遐想，观空悟化机。重林时徙倚，鸾鹤夜深归。
却聘诗
作者：梁惠
朝代：明

七十年来德未加，每劳贤者到山家。忙来汲水无茶煮，感待邻家有酒赊。入馔拳鸡才脱母，作羹野菜尚含花。归与若对琴堂说，人在长江理钓槎。
辛巳仲春游岩有感
作者：梁惠
朝代：明

落魄泷城十五春，回头梦觉水□身。月当劫蚀光犹在，棋到残敲著始神。古洞烟霞藏石角，灵岩风雨出龙津。念知此后名山约，添得纱笼一事新。
京师就义啮指报母诗
作者：梁惠生
朝代：明

文星耿耿恶星缠，虚度韶光十八年。只望曾参养曾皙，岂知颜路哭颜渊。白头老母身犹在，红粉佳人分未完。待得血书归报日，一声儿子二声天。
对雪吟
作者：梁指妹
朝代：明

天上彤云布，清晨踏玉街。峰峦头为白，松竹叶因埋。乌鸟悲林际，梅花怅水涯。寒衿惟独拥，难遣此愁怀。
秋柳
作者：梁指妹
朝代：明

千条垂线带斜晖，青翠于今恨转非。为忆画眉人已没，泪痕洒对学湘妃。
崧台春霁曲
作者：梁敏
朝代：明

莺啭翠微晓，香风荡林扉。城郭已春半，新晴绚芳菲。歌亭酒馆幛帘幕，花衢柳巷分如棋。千金鞍马纵行赏，尽是官家年少儿。天开琼筵俯流水，羽觞飞酌延春晖。城南薄暮歌吹作，月上花稍犹未归。
沥湖采莲曲
作者：梁敏
朝代：明

放莲船，采莲花。星岩东去是侬家。罗裙绮袖披明霞，拈花弄叶声嗟嗟。花红叶绿令伊羡，莲叶遮头花映面。轻桡玉腕橹声柔，叶渚花潭尽游遍。摇风荡日垂杨阴，鸾歌凤吹行清斟。良人作客动经岁，几度采莲秋向深。秋向深，日将暮。少年能几何，光阴每虚度。藕丝不断为情牵，却问莲心为谁苦。回瞻紫陌控骅骝，伊家夫婿亦风流。妾身本是良家子，莫将言语轻相投。湖边酒家几茅屋，湖上采莲舟陆续。鸳鸯结匹雁联飞，泪泣红颜眉蹙蹙。眉蹙蹙，惜别离，采莲欢乐翻成悲。沥水湖边烟草合，石室岩头云片飞。去年采莲有谁在，今岁采莲人更稀。年年岁岁莲花好，岁岁年年人易老。行人昨日带回书，夫君已发长安道。长安道，何当还，莲叶莲花换几番。移船摇橹还家去，手抱银筝那忍弹。
游石室山
作者：梁敏
朝代：明

七星何年陨为石，壮观南溟镇坤极。平原散作青莲花，元气沦浑护苍碧。岩峦耸峙争嵯峨，杓行直上联奎壁。洞然一室张虚明，高越匡庐几千尺。腾龙跃虎分形胜，势拥浮岚转昕夕。峰棱侧立磨剑石，上割烟霞断鹏翼。雄观伟视足奇怪，擎天众柱排云直。蓬莱之山在何许，此境尤为人爱惜。苔花叠锦灿石文，钟乳垂珠散膏液。凉蟾清吹飒秋意，异草名葩自春色。忆从天地开辟初，沧海桑田几更易。岩中神仙何渺茫，岩前版筑留遗迹。古人游览为盛事，地灵人杰今犹昔。皇华使者乘骢游，涧谷林峦总光饰。临花傍柳开绮筵，拂苔洒墨诗无敌。岩居老人深感激，再拜向前诉衷臆。乃言岩龙长晏眠，一春霖雨无消息。使者奏奉上帝敕，呼之起布阳春泽。生民早得服田亩，温衣饱食咸帝锡。我生世住灵岩前，歌诵太平昭圣德。
端州杂咏二首 其一 南山晓翠
作者：梁敏
朝代：明

秀拥春华丽晓晴，巍峨气势截苍冥。石梳苔发堆螺鬓，露渍蓝膏湿玉屏。涧谷长留烟草色，松筠犹是岁寒青。天然一带真图画，观览无烦出户庭。
端州杂咏二首 其二 莲池绿涨
作者：梁敏
朝代：明

春风数里起高荷，梅雨新晴滟滟波。绿晕平渠侵稻陇，清光澄靛映星河。蒲交劲叶磨龙剑，鱼浴鲜鳞掷玉梭。家在池头东畔住，月明犹听采菱歌。
端州杂咏二首·南山晓翠
作者：梁敏
朝代：明

秀拥春华丽晓晴，巍峨气势截苍冥。石梳苔发堆螺鬓，露渍蓝膏湿玉屏。涧谷长留烟草色，松筠犹是岁寒青。天然一带真图画，观览无烦出户庭。春风数里起高荷，梅雨新晴滟滟波。绿晕平渠侵稻陇，清光澄靛映星河。蒲交劲叶磨龙剑，鱼浴鲜鳞掷玉梭。家在池头东畔住，月明犹听采菱歌。
赠友人端砚二首
作者：梁敏
朝代：明

开云凿山骨，磨出石中奇。共结陈雷谊，操心常若斯。火黯羊肝紫，金星鹆眼圆。将心赠离别，留得久磨研。
赠友人端砚二首·其一
作者：梁敏
朝代：明

开云凿山骨，磨出石中奇。共结陈雷谊，操心常若斯。
赠友人端砚二首·其二
作者：梁敏
朝代：明

火黯羊肝紫，金星鹆眼圆。将心赠离别，留得久磨研。
寄男京邸
作者：梁文冠
朝代：明

罗粉漫天雪雨来，松涛砍树朔风回。北京旅邸寒应甚，南海渔家晏未开。万里几番孤梦破，三年一别六书回。白头舐犊心犹在，祇恐囊空欠夜煤。
寿榕湾祁君七十一
作者：梁文瑞
朝代：明

绿阴临水一湾流，君住榕湾最上头。棹月访来人意好，齐云养就鹤翎修。出游鱼听琴声雅，消遣棋敲树影稠。却有济时千载策，传家世业是春秋。
集饮黄洲侄书舍
作者：梁文瑞
朝代：明

草回新绿柳初黄，水长平芜野径长。十里烟村云缥缈，依稀犹似辋川庄。
万寿节
作者：梁斗辉
朝代：明

佳节巧联少海辰，祥云璀璨月重轮。虹光色动龙鳞晓，雪藕香浮凤阁春。捧日丹心悬斗极，瞻天喜气溢勾陈。欲将金鉴何繇献，目极尧阶祝颂频。
册立冠婚分封四咏
作者：梁斗辉
朝代：明

帝里祥光曙色曦，瑶山高映五云奇。少阳已起中天运，万户同欢履泰时。合殿春回花绽锦，青宫瑞霭露盈芝。遥知齿胄风长在，应有夔龙集凤池。问竖曾闻日几回，龙楼深处正徘徊。招贤不藉留侯策，豫教常悬贾谊才。鹤驭风清调玉烛，蓂阶气盎接蓬莱。微臣更有承华颂，留对君王次第开。熙朝燕翼轶成周，元服三加又好逑。一自虎闱来翟茀，伫看麟趾叶睢鸠。天开社稷千年运，人乐乾坤万古秋。为嘱佗时簪珥处，鸡鸣歌后谩淹留。三星历历自分明，光烛薇垣灿玉京。天上六龙乘日驭，皇家五凤缀云英。器凝宝箓绵周鼎，坐拥雄藩定汉盟。百二山河从此壮，好将怀德固维城。
册立冠婚分封四咏·其一
作者：梁斗辉
朝代：明

帝里祥光曙色曦，瑶山高映五云奇。少阳已起中天运，万户同欢履泰时。合殿春回花绽锦，青宫瑞霭露盈芝。遥知齿胄风长在，应有夔龙集凤池。
册立冠婚分封四咏·其三
作者：梁斗辉
朝代：明

熙朝燕翼轶成周，元服三加又好逑。一自虎闱来翟茀，伫看麟趾叶睢鸠。天开社稷千年运，人乐乾坤万古秋。为嘱佗时簪珥处，鸡鸣歌后谩淹留。
册立冠婚分封四咏·其二
作者：梁斗辉
朝代：明

问竖曾闻日几回，龙楼深处正徘徊。招贤不藉留侯策，豫教常悬贾谊才。鹤驭风清调玉烛，蓂阶气盎接蓬莱。微臣更有承华颂，留对君王次第开。
册立冠婚分封四咏·其四
作者：梁斗辉
朝代：明

三星历历自分明，光烛薇垣灿玉京。天上六龙乘日驭，皇家五凤缀云英。器凝宝箓绵周鼎，坐拥雄藩定汉盟。百二山河从此壮，好将怀德固维城。
宿阴那山寺
作者：梁日暾
朝代：明

青青不了路横斜，满目清幽应接奢。树色溪声高士意，山光云影梵王家。岭猿含果僧供食，细雨添泉佛送茶。从此身心皈正觉，三生长御白牛车。
秀野轩诗
作者：梁时
朝代：明

素秉丘壑姿，劳生滞予往。览兹惬幽情，遽尔成真赏。林霏蔼孤墅，春物组膏壤。稍行樵径远，忽展耕畴广。所以山水情，遂结云霞想。挂冠苟有期，终焉税尘鞅。
题张子正春雨鸣鸠图
作者：梁时
朝代：明
体裁：七言绝句

自解呼名绣领齐，梨云竹雨暗寒溪。东风却忆江南北，桑柘村深处处啼。
题画
作者：梁时
朝代：明

炊烟生处是柴关，只隔前溪半里山。偶展《汉书》随意读，不教牛角挂空还。
天柱岩
作者：梁景先
朝代：明

维石岩岩耸太空，擎天柱在粤之东。高于衡岳三千丈，秀出罗浮四百峰。山戴金鳌环碧渚，泉流玉蝀绕珠宫。巨灵此峙原深意，欲镇炎荒壮九重。
星岩二十景 其一 石室龙床
作者：梁景先
朝代：明

石床深处有龙蟠，钟乳参差滴溜寒。岩壑虚灵容久蛰，芳春霖雨看瀰漫。
星岩二十景 其七 星亭拥翠
作者：梁景先
朝代：明

天开图画好溪山，星聚亭依水石间。锦绣丛中堆翡翠，白云深处听潺湲。
星岩二十景 其三 虹桥雪浪
作者：梁景先
朝代：明

蓦地东风卷怒涛，桃花春浪禹门高。垂虹直下三千尺，冉冉金钩钓巨鳌。
星岩二十景 其九 树德松涛
作者：梁景先
朝代：明

万壑松风涌翠涛，千岩飞雪度江皋。游人载酒春如海，何处吹笙醉碧桃。
星岩二十景 其二 沥湖渔棹
作者：梁景先
朝代：明

潋滟湖光水拍天，渔蓑野艇日蹁跹。磻溪已应非熊兆，还有羊裘钓泽边。
星岩二十景 其二十 石洞云封
作者：梁景先
朝代：明

千寻怪石自崆峒，钟梵时闻烟蔼中。欲向丛祠访神女，洞门回首白云封。
星岩二十景 其五 金阙朝阳
作者：梁景先
朝代：明

玄宫高敞碧云头，金阙千龄锁弱流。鸡唱未沉西崦月，东溟浴日紫烟浮。
星岩二十景 其八 霞岛飞琼
作者：梁景先
朝代：明

海上仙山涌翠鬟，流霞淡荡露漙漙。琼华三岛春狼籍，时有飞泉响佩环。
星岩二十景 其六 宝陀夜月
作者：梁景先
朝代：明

风摇紫竹翠交加，般若台空转法华。漫对冰壶看水月，蟾光满地浸梅花。
星岩二十景 其十 栖云榕荫
作者：梁景先
朝代：明

乔木凌云积翠华，浓阴满地护琪花。瑶池石上开图画，玉宇琼楼不必誇。
星岩二十景 其十一 蓬壶仙径
作者：梁景先
朝代：明

岧峣仙径接云霄，谁驭飞廉上铁桥。东去扶桑应不远，石门烟锁自迢迢。
星岩二十景 其十七 仙掌秋风
作者：梁景先
朝代：明

秋空仙掌现云端，疑是金茎捧露盘。月出明珠悬玉腕，西风吹影逐飞鸾。
星岩二十景 其十三 临壑荷香
作者：梁景先
朝代：明

香风蔼蔼日晴和，十里红蕖蘸碧波。沥水湖边长载酒，月明犹听采菱歌。
星岩二十景 其十九 阿坡泉涌
作者：梁景先
朝代：明

药室璿房逦迤开，横空苍翠自崔嵬。石泉涌出如飞练，万顷黄云染绿苔。
星岩二十景 其十二 紫洞禅房
作者：梁景先
朝代：明

西竺传经海上来，禅房经藏共徘徊。不知飞锡游何处，薝卜花香月满台。
星岩二十景 其十五 杯峰浮玉
作者：梁景先
朝代：明

孤峰秀出七岩东，突兀平川荡漾中。银海光浮金菡萏，冰壶冷浸玉芙蓉。
星岩二十景 其十八 阆岩夕照
作者：梁景先
朝代：明

洞门深锁瘴烟收，斜日苍茫紫翠流。千里空明频入望，平原芳草暮云浮。
星岩二十景 其十六 天柱流虹
作者：梁景先
朝代：明

岩高天柱玉嶙峋，碧渚如虹绕汉津。剩有桃源在深处，带花流出武陵春。
星岩二十景 其十四 方塘鱼跃
作者：梁景先
朝代：明

一鉴方塘沁碧漪，潜鳞游泳见真机。悠然莫道鱼非我，此乐庄生共得之。
星岩二十景 其四 天阁晴岚
作者：梁景先
朝代：明

重重画角倚天开，满目风烟不易裁。独凭危阑看云物，七星罗列拥三台。
星岩二十景·石室龙床
作者：梁景先
朝代：明

石床深处有龙蟠，钟乳参差滴溜寒。岩壑虚灵容久蛰，芳春霖雨看瀰漫。潋滟湖光水拍天，渔蓑野艇日蹁跹。磻溪已应非熊兆，还有羊裘钓泽边。蓦地东风卷怒涛，桃花春浪禹门高。垂虹直下三千尺，冉冉金钩钓巨鳌。重重画角倚天开，满目风烟不易裁。独凭危阑看云物，七星罗列拥三台。玄宫高敞碧云头，金阙千龄锁弱流。鸡唱未沉西崦月，东溟浴日紫烟浮。风摇紫竹翠交加，般若台空转法华。漫对冰壶看水月，蟾光满地浸梅花。天开图画好溪山，星聚亭依水石间。锦绣丛中堆翡翠，白云深处听潺湲。海上仙山涌翠鬟，流霞淡荡露漙漙。琼华三岛春狼籍，时有飞泉响佩环。万壑松风涌翠涛，千岩飞雪度江皋。游人载酒春如海，何处吹笙醉碧桃。乔木凌云积翠华，浓阴满地护琪花。瑶池石上开图画，玉宇琼楼不必誇。岧峣仙径接云霄，谁驭飞廉上铁桥。东去扶桑应不远，石门烟锁自迢迢。西竺传经海上来，禅房经藏共徘徊。不知飞锡游何处，薝卜花香月满台。香风蔼蔼日晴和，十里红蕖蘸碧波。沥水湖边长载酒，月明犹听采菱歌。一鉴方塘沁碧漪，潜鳞游泳见真机。悠然莫道鱼非我，此乐庄生共得之。孤峰秀出七岩东，突兀平川荡漾中。银海光浮金菡萏，冰壶冷浸玉芙蓉。岩高天柱玉嶙峋，碧渚如虹绕汉津。剩有桃源在深处，带花流出武陵春。秋空仙掌现云端，疑是金茎捧露盘。月出明珠悬玉腕，西风吹影逐飞鸾。洞门深锁瘴烟收，斜日苍茫紫翠流。千里空明频入望，平原芳草暮云浮。药室璿房逦迤开，横空苍翠自崔嵬。石泉涌出如飞练，万顷黄云染绿苔。千寻怪石自崆峒，钟梵时闻烟蔼中。欲向丛祠访神女，洞门回首白云封。
栖云亭
作者：梁景先
朝代：明

亭下波光绿染苔，亭前山色翠成堆。蜃凝楼阁空中见，鳌驾蓬壶海上来。瑶草日随钟乳长，琪花秋傍石阑开。道人铁笛吹杨柳，冉冉香风落酒杯。
游七星岩
作者：梁景先
朝代：明

怪石崆峒倚碧空，白云深锁水晶宫。清流影蘸梅花月，紫陌香飘菡萏风。山列画屏金错落，岩悬星斗玉玲珑。凭高未尽登临兴，更上天台第一峰。迟日看云上画楼，芙蕖香软暗香浮。空濛山色千岩雨，潋滟湖光十里秋。独鹤一声归华表，宾鸿斜照度沧洲。月明载弄江门笛，吹落梅花兴未休。
游七星岩·其一
作者：梁景先
朝代：明

怪石崆峒倚碧空，白云深锁水晶宫。清流影蘸梅花月，紫陌香飘菡萏风。山列画屏金错落，岩悬星斗玉玲珑。凭高未尽登临兴，更上天台第一峰。
游七星岩·其二
作者：梁景先
朝代：明

迟日看云上画楼，芙蕖香软暗香浮。空濛山色千岩雨，潋滟湖光十里秋。独鹤一声归华表，宾鸿斜照度沧洲。月明载弄江门笛，吹落梅花兴未休。
玉虚宫
作者：梁景先
朝代：明

玉虚宫殿锁崔嵬，石磴棱层峭壁开。波漾琉璃环汉渚，山横翡翠接蓬莱。琪林风细香烟袅，碧落云深剑影猜。笑指丹厓寻羽客，桃花流水自天台。
谒伏波庙
作者：梁景先
朝代：明

祠堂郁郁锁烟萝，忆昔英雄马伏波。铜柱勒名留越绝，楼船兵甲下牂牁。谗丛薏苡黄金铄，宠盛椒房白玉讹。一笑东平恰画像，云台公论意如何。
从白沙先生游厓山谒大忠祠作
作者：梁景行
朝代：明

忠祠奇石屼，正气大江流。此日悲狂浪，伤心覆御舟。三仁心矢日，一旅运逢秋。千古厓山上，哀猿处处愁。
百鸟图为司空李西涯题
作者：梁景行
朝代：明

乾坤万象真留形，谁家画史传分明。羽毛变化极纤巧，模象仿佛传其精。千回万转各殊异，东涂西抹如生成。鹭浴晴波荡凫雁，鸬翻远渚盟鵁鶄。雏鹙老鹳浮河白，眠鸥舞鹤迷田青。鸳鸯欲动鸂鶒止，乌鹊翔集鸺鹠惊。并坐枝头见黄鹄，摇曳原上鸣斑鸰。翂翂翐翐鹪鹩起，栖栖昵昵栗留停。暮雨江南鹧鸪湿，秋风北海搏鹞清。鸲鹆能言笑鸠拙，鹦鹉解语夸鸆灵。雕鶽凌厉卑鶗鴂，？鹈冲突欺鸠鹒。枪榆斥鴳不处木，差池鴶鹄仍催耕。？鶧白雉贡异国，翡翠大鸟来南溟。鹨鹍鸧鸹自惊悚，？鸙鷑鵧喧相争。赫赫鹓鹣与鷎鵺，嗅嗅鸨鹘群翁鹏。邓林吸木闻夜静，珠树鹔鹴知风生。子规百舌竞来往，画眉倒挂频叮咛。太平天子御宸极，九苞丹凤来虞廷。回头一顾韶箫作，啁啾百鸟俱无声。我从何处见画本，司空李氏今名卿。欲留数语话端的，却愧才非杜少陵。
百鸟图为司空李西涯题
作者：梁景行
朝代：明
体裁：古风

乾坤万象真留形，谁家画史传分明。羽毛变化极纤巧，模象仿佛传其精。千回万转各殊异，东涂西抹如生成。鹭浴晴波荡凫雁，鸬翻远渚盟鵁鶄。雏鹙老鹳浮河白，眠鸥舞鹤迷田青。鸳鸯欲动鸂鶒止，乌鹊翔集鸺鹠惊。并坐枝头见黄鹄，摇曳原上鸣斑鸰。翂翂翐翐鹪鹩起，栖栖昵昵栗留停。暮雨江南鹧鸪湿，秋风北海搏鹞清。鸲鹆能言笑鸠拙，鹦鹉解语夸鸆灵。雕鶽凌厉卑鶗鴂，�鹈冲突欺鸠鹒。枪榆斥鴳不处木，差池鴶鹄仍催耕。�鶧白雉贡异国，翡翠大鸟来南溟。鹨鹍鸧鸹自惊悚，�鸙鷑鵧喧相争。赫赫鹓鹣与鷎鵺，嗅嗅鸨鹘群翁鹏。邓林吸木闻夜静，珠树鹔鹴知风生。子规百舌竞来往，画眉倒挂频叮咛。太平天子御宸极，九苞丹凤来虞廷。回头一顾韶箫作，啁啾百鸟俱无声。我从何处见画本，司空李氏今名卿。欲留数语话端的，却愧才非杜少陵。
阙题
作者：梁景行
朝代：明

扁舟閒度峡山云，遥望旌旗曙色分。一水中流通楚越，两禺高峙倒星辰。凌空古阁堪留梦，入洞名花笑向人。海国太平公等在，欲磨崖石记斯文。
出关
作者：梁有年
朝代：明

关门一线带全辽，断续云山引使轺。短草春深能长少，冥鸿天外欲归遥。烟台历映城闉密，汉陌平连猎骑骄。信是力分防易弱，何时东顾隐忧消。
宁远汤泉
作者：梁有年
朝代：明

见说前途有胜泉，停骖一憩思泠然。虚涵野色浮雕槛，细泻琴声入绮筵。佳气似云蒸水煖，净涓如玉喷池圆。迟回解带游方沼，涤尽风尘两鬓边。
快哉亭
作者：梁有年
朝代：明

披襟亭上瞰江流，不负乘轺万里游。纵目虚檐何所快，晴波如縠散汀洲。
望江寺
作者：梁有年
朝代：明

江皋小队驻双旌，磴道盘纡入化城。沧海涛声喧几席，义州山色落檐楹。吟怀好为春风畅，远裔常沾德政平。赏胜不知清昼永，烟村送瞑野舟横。
朝天石
作者：梁有年
朝代：明

仙客朝天去不还，马蹄穿石迹犹传。祇应化鹤归来日，依旧苍山锁暮烟。
浮碧楼
作者：梁有年
朝代：明

望馀丘阜接浮岚，水面玻璃万顷涵。钟梵一声尘念净，高眠直欲借精蓝。
渡大小淩河
作者：梁有年
朝代：明

马首红尘思惘然，盈朝喜见两潺湲。舟回野岸苍烟合，幄倚河干绿水漩。细浪随风迎短棹，高台倒影漾清涟。趍移不尽临流兴，酾酒仍期五月天。
渡鸭绿江
作者：梁有年
朝代：明

夹岸笙歌引画船，旌辉摇曳镜中天。春回暖浪鱼龙跃，泽遍遐方草树妍。乐意尽从欢舞见，淳风不待语言传。迎恩簪绂纷相属，一雨旋看绿满阡。
翠屏山
作者：梁有年
朝代：明

是处佳山上画屏，何如此地自成形。逶迤岩壁同环抱，掩映云烟入渺冥。点点雨花红蜀锦，苍苍松盖荫邮亭。山光不逐韶光异，雪满峰头色倍青。
观海亭
作者：梁有年
朝代：明

岩峦千叠拥遐荒，迤逦边城尽海阳。春日舒迟容客醉，晴波浩渺见天长。苔封古堞凭谁筑，云护关门属我防。往事兴亡君莫问，万年混一正垂裳。
酒岩
作者：梁有年
朝代：明

列星垂象泉名郡，世有仙人定酒家。天启灵岩招饮者，故教玉乳滴流霞。
齐山亭
作者：梁有年
朝代：明

亭倚高山山与齐，寄身天地此攀跻。云边野树迷晴色，夜半天鸡促晓啼。舍矢犹馀当午兴，挥毫急记下车题。夕阳骑散方音寂，一榻梨花傍雪栖。
与林邦阳夜话
作者：梁有誉
朝代：明

旅馆时相访，怜君情最亲。明灯话乡土，把酒叹风尘。雁叫霜来早，乌翻叶堕频。谁知今夜里，同是忆归人。
东林寺前作
作者：梁有誉
朝代：明

山色斜依寺，江流曲抱村。时有山僧出，残阳独掩门。寒日照流水，晚风吹古树。遥听暮钟声，依依度江去。
东林寺前作·其一
作者：梁有誉
朝代：明

山色斜依寺，江流曲抱村。时有山僧出，残阳独掩门。
东林寺前作·其二
作者：梁有誉
朝代：明

寒日照流水，晚风吹古树。遥听暮钟声，依依度江去。
中秋前一夕雨过黎惟敬山房
作者：梁有誉
朝代：明

青山阒寂偶寻君，斗酒哀歌思不群。天上阴晴浑莫定，人间弦管转愁闻。梧桐声急千家雨，岩壑寒生四壁云。明夜月圆谁共看，露荷风竹对秋分。
丰城道中
作者：梁有誉
朝代：明

风烟杳无际，孤棹去悠悠。多病长为客，思乡况属秋。树围平野阔，江涌众山浮。却望云中雁，缄书寄远愁。
九日寄大崙衡南二山人
作者：梁有誉
朝代：明

抱病独吟霜树根，乱馀风物倍惊魂。清秋远道豺狼过，落日浮云海岳昏。餐菊可堪骚客怨，佩萸犹忆汉宫恩。沧江岁晏清枫冷，烟艇鱼竿许共论。一别高楼烟月空，可怜尺素滞孤鸿。潮平人隔秋云外，日落山明海气中。三径萧条应自往，五噫感慨复谁同。重阳独酌真无赖，愁绝高台落帽风。
九日寄大崙衡南二山人·其一
作者：梁有誉
朝代：明

抱病独吟霜树根，乱馀风物倍惊魂。清秋远道豺狼过，落日浮云海岳昏。餐菊可堪骚客怨，佩萸犹忆汉宫恩。沧江岁晏清枫冷，烟艇鱼竿许共论。
九日寄大崙衡南二山人·其二
作者：梁有誉
朝代：明

一别高楼烟月空，可怜尺素滞孤鸿。潮平人隔秋云外，日落山明海气中。三径萧条应自往，五噫感慨复谁同。重阳独酌真无赖，愁绝高台落帽风。
九日文德承吴子充二山人过访
作者：梁有誉
朝代：明

燕台佳节遇重阳，词客经过共举觞。魏代风流颁菊蕊，汉家故事佩萸囊。空瞻沆瀣金茎上，漫接烟云石阙旁。不用登临频怅望，暮天鸣雁自成行。
于鳞子与子相元美过访共怀谢山人茂秦
作者：梁有誉
朝代：明

三年卧燕市，几月隔漳河。汉署词人忆，王门病客过。乾坤信短褐，岁序送酣歌。他日卢敖杖，嵩丘访薜萝。如何千载意，不见一书回。白日风骚短，青山鬓发催。世情终汩没，贤达几蒿莱。狂忆羊何侣，应登铜雀台。宇宙何寥阔，斯人穷至今。交游四海意，去住百年心。兔苑迹空在，鹿门期可寻。词源甘计拙，衰白况知音。把酒情犹昨，风尘路渺漫。交深任朝野，名重有饥寒。花鸟愁边赋，山川乱后看。西园几游眺，景物岂长安。离别谁堪惜，艰危共怆神。白鸥江海狎，玄鸟岁时频。地迥韩陵暮，天空漳水春。无为岐路泣，老至逐时人。
于鳞子与子相元美过访共怀谢山人茂秦·其一
作者：梁有誉
朝代：明

三年卧燕市，几月隔漳河。汉署词人忆，王门病客过。乾坤信短褐，岁序送酣歌。他日卢敖杖，嵩丘访薜萝。
于鳞子与子相元美过访共怀谢山人茂秦·其三
作者：梁有誉
朝代：明

宇宙何寥阔，斯人穷至今。交游四海意，去住百年心。兔苑迹空在，鹿门期可寻。词源甘计拙，衰白况知音。
于鳞子与子相元美过访共怀谢山人茂秦·其二
作者：梁有誉
朝代：明

如何千载意，不见一书回。白日风骚短，青山鬓发催。世情终汩没，贤达几蒿莱。狂忆羊何侣，应登铜雀台。
于鳞子与子相元美过访共怀谢山人茂秦·其五
作者：梁有誉
朝代：明

离别谁堪惜，艰危共怆神。白鸥江海狎，玄鸟岁时频。地迥韩陵暮，天空漳水春。无为岐路泣，老至逐时人。
于鳞子与子相元美过访共怀谢山人茂秦·其四
作者：梁有誉
朝代：明

把酒情犹昨，风尘路渺漫。交深任朝野，名重有饥寒。花鸟愁边赋，山川乱后看。西园几游眺，景物岂长安。
五仙观眺望
作者：梁有誉
朝代：明

岁晏琴尊聊纵赏，况逢高阁俯长川。孤城海气霾寒日，万壑钟声出暝烟。辽鹤归来空异代，石羊化去不知年。沧桑自古何须问，肠断江湖落雁前。
五子诗五首 其一 谢山人榛
作者：梁有誉
朝代：明

矫矫被褐者，江海自沦迹。贫贱心所安，顑颔岂摧抑。用拙不求嬴，忧在骚雅熄。穷来抱影居，澹词蕴古色。耿耿烈士心，更著排难力。恩衔越石徒，友道不荆棘。耻贷监河粟，甘从于陵食。俯首问妻子，汝胡饥寒逼。蹈海乃何人，长啸吾自得。富贵与荣名，松菌固殊域。燕石诚可嗤，口珠尽堪衋。今古自一时，鸿冥讵能弋。
五子诗五首 其三 徐比部中行
作者：梁有誉
朝代：明

徐子负逸气，本自吴会奇。邂逅协心许，在昔未遇时。夙有餐霞情，空抱世网悲。揆余秉微尚，泔鱼伤暮知。握手自高吟，一一金石辞。赋客尽倾倒，珠光炫陆离。词园岂浪名，作者见于斯。立言多苦心，河清讵可期。荃蕙化为茅，陈词欲诉谁。骖乘赋已远，执戟志仍疲。感彼同怀人，愧无杂佩贻。勉哉体明德，岁暮良不欺。
五子诗五首 其二 李中郎攀龙
作者：梁有誉
朝代：明

大雅日已远，斯文竞驰骛。如何舍周鼎，淟浊宝康匏。李生奋东海，深湛托毫素。弃世吾不为，荣华吾不慕。智用修绠级，道由斲轮悟。荒哉千载心，希声在韶頀。刻商杂流徵，众耳信惊怖。悠悠复何言，邯郸踠其步。浮沉将安之，岁月不我顾。汉署共遨游，相期保中路。璚佩纷偃蹇，美人恐迟暮。八极自挥斥，先民有遗度。
五子诗五首 其五 王员外世贞
作者：梁有誉
朝代：明

藉甚天下士，王生名日振。玄成有世业，江左挺斯人。早窥竹素园，作赋杨马伦。新篇扣哀玉，激烈吒鬼神。酒后雅吴咏，侠气凌高旻。傲睨天地间，谁知肝胆亲。词人久衰谢，柏梁徒埃尘。生也抗高义，斯道不缁磷。鼎铉期俊功，扬声天路津。岂学蓬蒿子，白首徒苦辛。余惭梧台石，君迈连城珍。用舍固殊辙，感赠以书绅。
五子诗五首 其四 宗考功臣
作者：梁有誉
朝代：明

吏部慷慨人，早晚耽著作。所得皆经奇，郁郁济世略。高视凌千载，词赋悼寂寞。结藻灿国章，著论丽丹艧。感时赋长杨，菁华叹昭爚。烛龙耀天街，蔀屋徒萤爝。复古力何雄，怜才意不薄。末俗振风骚，平生重然诺。莫逆今昔希，词盟欣有托。古来贤达士，道在从龙蠖。瞻彼肃肃羽，万里翔寥廓。邴生宦业微，怀恩向丘壑。
五子诗五首·谢山人榛
作者：梁有誉
朝代：明

矫矫被褐者，江海自沦迹。贫贱心所安，顑颔岂摧抑。用拙不求嬴，忧在骚雅熄。穷来抱影居，澹词蕴古色。耿耿烈士心，更著排难力。恩衔越石徒，友道不荆棘。耻贷监河粟，甘从于陵食。俯首问妻子，汝胡饥寒逼。蹈海乃何人，长啸吾自得。富贵与荣名，松菌固殊域。燕石诚可嗤，口珠尽堪衋。今古自一时，鸿冥讵能弋。大雅日已远，斯文竞驰骛。如何舍周鼎，淟浊宝康匏。李生奋东海，深湛托毫素。弃世吾不为，荣华吾不慕。智用修绠级，道由斲轮悟。荒哉千载心，希声在韶頀。刻商杂流徵，众耳信惊怖。悠悠复何言，邯郸踠其步。浮沉将安之，岁月不我顾。汉署共遨游，相期保中路。璚佩纷偃蹇，美人恐迟暮。八极自挥斥，先民有遗度。徐子负逸气，本自吴会奇。邂逅协心许，在昔未遇时。夙有餐霞情，空抱世网悲。揆余秉微尚，泔鱼伤暮知。握手自高吟，一一金石辞。赋客尽倾倒，珠光炫陆离。词园岂浪名，作者见于斯。立言多苦心，河清讵可期。荃蕙化为茅，陈词欲诉谁。骖乘赋已远，执戟志仍疲。感彼同怀人，愧无杂佩贻。勉哉体明德，岁暮良不欺。吏部慷慨人，早晚耽著作。所得皆经奇，郁郁济世略。高视凌千载，词赋悼寂寞。结藻灿国章，著论丽丹艧。感时赋长杨，菁华叹昭爚。烛龙耀天街，蔀屋徒萤爝。复古力何雄，怜才意不薄。末俗振风骚，平生重然诺。莫逆今昔希，词盟欣有托。古来贤达士，道在从龙蠖。瞻彼肃肃羽，万里翔寥廓。邴生宦业微，怀恩向丘壑。藉甚天下士，王生名日振。玄成有世业，江左挺斯人。早窥竹素园，作赋杨马伦。新篇扣哀玉，激烈吒鬼神。酒后雅吴咏，侠气凌高旻。傲睨天地间，谁知肝胆亲。词人久衰谢，柏梁徒埃尘。生也抗高义，斯道不缁磷。鼎铉期俊功，扬声天路津。岂学蓬蒿子，白首徒苦辛。余惭梧台石，君迈连城珍。用舍固殊辙，感赠以书绅。
五月五日雷雨时于鳞子与子相元美过访共赋
作者：梁有誉
朝代：明

卧病长安愁毒热，雨来爽气满乾坤。西山雷过蛟龙斗，北极云垂海岳昏。万里乡心还促膝，百年风物谩开樽。彩丝艾叶随时俗，弹剑酣歌怆客魂。
仲冬朔日修复山中旧社得寒字
作者：梁有誉
朝代：明

白社何年别，青山此日看。风尘双鬓短，江海一尊残。猿鹤惊人去，松筠掩径寒。马卿游独倦，羊仲过同欢。帙向风林散，琴迎露菊弹。幽居知节换，拙养见交难。今古徒虫技，乾坤自鹖冠。登楼共词客，疏豁望飞翰。
出郭小园
作者：梁有誉
朝代：明

澹澹波光漠漠天，汀蒲沙柳故依然。驱驰未卜宜瓜地，贫病犹营种秫田。杜宇声残花似雪，鹁鸠啼急雨如烟。朋游共弃嵇生懒，谁棹江湖载酒船。新水斜通浴鹭洲，苍苍孤屿镜中浮。黄花未绽江南景，紫蟹先成水国秋。旧路忽惊芳草合，高台独上暮云稠。郊居岂为栖迟计，堪笑人间沈隐侯。
出郭小园·其一
作者：梁有誉
朝代：明

澹澹波光漠漠天，汀蒲沙柳故依然。驱驰未卜宜瓜地，贫病犹营种秫田。杜宇声残花似雪，鹁鸠啼急雨如烟。朋游共弃嵇生懒，谁棹江湖载酒船。
出郭小园·其二
作者：梁有誉
朝代：明

新水斜通浴鹭洲，苍苍孤屿镜中浮。黄花未绽江南景，紫蟹先成水国秋。旧路忽惊芳草合，高台独上暮云稠。郊居岂为栖迟计，堪笑人间沈隐侯。
初夏与陈公载黎惟敬惟和梁思伯游北郭诸山
作者：梁有誉
朝代：明

性癖甘从猿鸟群，出郊风物谩纷纷。村前花逐诸溪水，雨后人耕满壑云。桂树几同骚客赋，松醪遥自野僧分。共期结屋开青壁，为爱流泉尽岁闻。
北山访梁思伯诸子不遇
作者：梁有誉
朝代：明

竹坞无尘日已曛，数声啼鸟隔花闻。平芜一望凉风起，吹落江城万树云。此日相期汗漫游，独寻猿鹤北山头。池塘花落无人管，空锁蝉声一院秋。
北山访梁思伯诸子不遇·其一
作者：梁有誉
朝代：明

竹坞无尘日已曛，数声啼鸟隔花闻。平芜一望凉风起，吹落江城万树云。
北山访梁思伯诸子不遇·其二
作者：梁有誉
朝代：明

此日相期汗漫游，独寻猿鹤北山头。池塘花落无人管，空锁蝉声一院秋。
同傅木虚黎惟敬游白云寺
作者：梁有誉
朝代：明

拂驾凌松梁，扪萝依化城。望穷飞鸟前，殿瞰翔鶤平。蜿蜿峰相拒，漫漫海东倾。乘危怅有阅，耽寂欣寡营。良辰值秋期，雾罢天宇晶。素想挹逸风，玄辨触深情。八解云无端，六喻本来精。真如夙缔念，妙觉愿投诚。光闪金轮涌，心动法鼓鸣。七灯韬昼焰，二鼠祛夕惊。浮欢空聚沫，沉照固无赢。业以清净胜，理由冲寂行。灵氛欲有讯，相从究无生。
同翟銮侍驾汎通惠河联句
作者：梁有誉
朝代：明
体裁：七言律诗

落日秋风好放舟，已过三闸顺安流。恩沾赐宴流琼液，老愧忘机问白鸥。远饷由来归水国，上游彼此重神州。观风不是耽槃乐，莫讶今年两度游。
吴宫
作者：梁有誉
朝代：明

月堕平湖漫不流，烟波何处可消愁。千年人傍要离冢，百顷谁寻范蠡舟。廊上悲风闻响屧，堂前清宴忆传筹。《竹枝》似写当年恨，声起吴江叶叶秋。
咏怀
作者：梁有誉
朝代：明

心星转坤维，芳荣遽销谢。玄蝉号树间，蟋蟀吟幽榭。商飙荡陵苕，物性随时化。瞻彼孤飞鸿，游戏清澜下。霜霰既以违，唼藻何雍暇。微禽尚有适，而我独悲咤。志士惜流光，哀歌达长夜。愧无鲁阳德，何以回羲驾。明月鉴重帏，凉风吹绮疏。佳人扬清讴，顾影伤离居。昔别黄鸟鸣，倏忽秋兰舒。繁华不再至，欢乐宁倩馀。迢迢牵牛星，万古恒不渝。所思杳天末，日夕增烦吁。秦女善鸣筝，赵女亦吹竽。筝竽岂不哀，不如琴瑟娱。织缣常苦迟，织素常苦劬。嗟哉织作勤，泪下沾罗襦。林居窥衡度，代谢良悠悠。玄化岂不仁，物情各恩雠。怨生岂必微，倚伏难瞬休。尺坂能摧轮，积羽自沉舟。冲波激宣房，起自涓涓流。萤爝不见灭，柏梁遂成丘。蓼虫习忘返，桂蠹昧淹留。所以达士怀，委运复何求。壶丘说持后，商容明守柔。道丧邈中古，何以销我忧。楚王称令尹，樊姬笑非才。穰侯擅关中，畏见客子来。咄咄妇人者，忠怀良可哀。相国食重禄，日久伏嫌猜。王稽车中士，谈锋岂藉媒。惜哉智苦迟，窥关终见摧。千秋秦人居，函谷空崔嵬。霸图与诡谋，倏忽成黄埃。阮生叹广武，陶子咏荆轲。岂知达士怀，感慨更繁多。饮酣匪甘放，身窭匪术疏。冥鸿游四海，所畏在虞罗。高车与驷马，不如南山阿。时议徒纷纭，其如圭璋何。白日匿大谷，惊风飘无时。猛虎前噬人，玄熊嗥声悲。怅彼远行子，严霜履崄巇。朝征裹刍糒，日昃不知疲。问客何方来，王事有程期。结发事明主，捐躯诚不辞。群龙翔天路，皇风肃以夷。树泽周荒裔，蠕息咸熙熙。奈何彼行客，岁晏恒苦饥。上天垂末光，白骨衔恩私。汉武伐匈奴，军声蜚八垓。遂令鸡鹿塞，万里无尘埃。汉道岂不盛，胡运有兴衰。当其中叶时，雄略亦摧颓。李广恒数奇，失落空徘徊。马邑竟无成，东市弃王恢。李陵负英风，仗剑单于台。饮血苦百战，悲风从天来。志欲吞狼望，轻谋贻祸胎。一旦陇族沉，徒兴壮士哀。楚楚繁华子，出入铜龙门。绸缪萧贡交，肝胆金张援。豪举倾里闾，彯缨服华轩。广庭一流盼，咸称国士恩。鼎鼎百年尽，身名复奚论。东海鲁连子，拂衣笑平原。寂寂张仲蔚，蓬蒿日满园。当年既无营，世远道弥尊。春华岂不艳，不如树兰荪。秋风岂华屋，零落馨香存。烛龙腾遐辉，离照亘天衢。室隙受馀光，徒能耀一隅。物理固殊鉴，各随贤与愚。楚客倒沧海，提携得明珠。重宝不见赏，抱价增烦纡。掩袂卧空谷，孰知中所须。逸士慕同调，自昔有求羊。尚子志遁栖，禽庆与翱翔。川谷莽径复，阡陌亦相望。岁晏耕穫馀，田父为举觞。念彼素心人，盈盈天一方。倦翼思弭林，悲鸣恋匹行。纬萧与货药，毋乃扬孤芳。斯人今则违，侘傺申此章。至人袭气毋，所餐唯沆瀣。朝衡暮华嵩，神游八区外。遗言庶可诠，至宝良在内。一气中夜神，德门贵虚待。广成说岂诞，鸿宝术斯在。谁其齐死生，斯理或不昧。昔游黄金台，酒酣卧燕市。哀歌傍无人，泣下击筑子。黍谷生悲风，易水何瀰瀰。岂无英雄者，翻觉霸图耻。白日忽复易，脱冠艺枌梓。良觏邈山河，抚剑中夜起。南州桂冬荣，先民嘉炎德。明珠贡彤庭，翡翠生颜色。淑往化斯竭，物变胡叵测。苦桃杂马兰，中路丛剡棘。壶蜂飞螫人，沙虫巧为射。茫茫烟液委，回风荡鳌极。智士多苦怀，触览热中臆。河汉无津梁，奋飞叹奇翼。美人洵无度，山川险且深。轻辌前导翔，辎乘从湛湛。结宇树申椒，菌桂蔼成林。罗帱挂曲琼，宝瑟流哀音。道阻莫从之，因风托微吟。白璧欲投诚，青蝇惊我心。愧无黄鹄翰，空悲商与参。袖中金错力，迟回岁将阴。因思湘妃叹，重华不可寻。槐岭光熊熊，峚山列丹树。中有神仙人，乘鸾驾烟雾。明霞结为裳，玄玉瑑为宇。方与三辰游，岂复计寒暑。鹑笼栖凤鸟，局促铩其羽。放神凌八荒，将与斯人遇。
咏怀·其一
作者：梁有誉
朝代：明

心星转坤维，芳荣遽销谢。玄蝉号树间，蟋蟀吟幽榭。商飙荡陵苕，物性随时化。瞻彼孤飞鸿，游戏清澜下。霜霰既以违，唼藻何雍暇。微禽尚有适，而我独悲咤。志士惜流光，哀歌达长夜。愧无鲁阳德，何以回羲驾。
咏怀·其七
作者：梁有誉
朝代：明

汉武伐匈奴，军声蜚八垓。遂令鸡鹿塞，万里无尘埃。汉道岂不盛，胡运有兴衰。当其中叶时，雄略亦摧颓。李广恒数奇，失落空徘徊。马邑竟无成，东市弃王恢。李陵负英风，仗剑单于台。饮血苦百战，悲风从天来。志欲吞狼望，轻谋贻祸胎。一旦陇族沉，徒兴壮士哀。
咏怀·其三
作者：梁有誉
朝代：明

林居窥衡度，代谢良悠悠。玄化岂不仁，物情各恩雠。怨生岂必微，倚伏难瞬休。尺坂能摧轮，积羽自沉舟。冲波激宣房，起自涓涓流。萤爝不见灭，柏梁遂成丘。蓼虫习忘返，桂蠹昧淹留。所以达士怀，委运复何求。壶丘说持后，商容明守柔。道丧邈中古，何以销我忧。
咏怀·其九
作者：梁有誉
朝代：明

烛龙腾遐辉，离照亘天衢。室隙受馀光，徒能耀一隅。物理固殊鉴，各随贤与愚。楚客倒沧海，提携得明珠。重宝不见赏，抱价增烦纡。掩袂卧空谷，孰知中所须。
咏怀·其二
作者：梁有誉
朝代：明

明月鉴重帏，凉风吹绮疏。佳人扬清讴，顾影伤离居。昔别黄鸟鸣，倏忽秋兰舒。繁华不再至，欢乐宁倩馀。迢迢牵牛星，万古恒不渝。所思杳天末，日夕增烦吁。秦女善鸣筝，赵女亦吹竽。筝竽岂不哀，不如琴瑟娱。织缣常苦迟，织素常苦劬。嗟哉织作勤，泪下沾罗襦。
咏怀·其五
作者：梁有誉
朝代：明

阮生叹广武，陶子咏荆轲。岂知达士怀，感慨更繁多。饮酣匪甘放，身窭匪术疏。冥鸿游四海，所畏在虞罗。高车与驷马，不如南山阿。时议徒纷纭，其如圭璋何。
咏怀·其八
作者：梁有誉
朝代：明

楚楚繁华子，出入铜龙门。绸缪萧贡交，肝胆金张援。豪举倾里闾，彯缨服华轩。广庭一流盼，咸称国士恩。鼎鼎百年尽，身名复奚论。东海鲁连子，拂衣笑平原。寂寂张仲蔚，蓬蒿日满园。当年既无营，世远道弥尊。春华岂不艳，不如树兰荪。秋风岂华屋，零落馨香存。
咏怀·其六
作者：梁有誉
朝代：明

白日匿大谷，惊风飘无时。猛虎前噬人，玄熊嗥声悲。怅彼远行子，严霜履崄巇。朝征裹刍糒，日昃不知疲。问客何方来，王事有程期。结发事明主，捐躯诚不辞。群龙翔天路，皇风肃以夷。树泽周荒裔，蠕息咸熙熙。奈何彼行客，岁晏恒苦饥。上天垂末光，白骨衔恩私。
咏怀·其十
作者：梁有誉
朝代：明

逸士慕同调，自昔有求羊。尚子志遁栖，禽庆与翱翔。川谷莽径复，阡陌亦相望。岁晏耕穫馀，田父为举觞。念彼素心人，盈盈天一方。倦翼思弭林，悲鸣恋匹行。纬萧与货药，毋乃扬孤芳。斯人今则违，侘傺申此章。
咏怀·其十一
作者：梁有誉
朝代：明

至人袭气毋，所餐唯沆瀣。朝衡暮华嵩，神游八区外。遗言庶可诠，至宝良在内。一气中夜神，德门贵虚待。广成说岂诞，鸿宝术斯在。谁其齐死生，斯理或不昧。
咏怀·其十三
作者：梁有誉
朝代：明

南州桂冬荣，先民嘉炎德。明珠贡彤庭，翡翠生颜色。淑往化斯竭，物变胡叵测。苦桃杂马兰，中路丛剡棘。壶蜂飞螫人，沙虫巧为射。茫茫烟液委，回风荡鳌极。智士多苦怀，触览热中臆。河汉无津梁，奋飞叹奇翼。
咏怀·其十二
作者：梁有誉
朝代：明

昔游黄金台，酒酣卧燕市。哀歌傍无人，泣下击筑子。黍谷生悲风，易水何瀰瀰。岂无英雄者，翻觉霸图耻。白日忽复易，脱冠艺枌梓。良觏邈山河，抚剑中夜起。
咏怀·其十五
作者：梁有誉
朝代：明

槐岭光熊熊，峚山列丹树。中有神仙人，乘鸾驾烟雾。明霞结为裳，玄玉瑑为宇。方与三辰游，岂复计寒暑。鹑笼栖凤鸟，局促铩其羽。放神凌八荒，将与斯人遇。
咏怀·其十四
作者：梁有誉
朝代：明

美人洵无度，山川险且深。轻辌前导翔，辎乘从湛湛。结宇树申椒，菌桂蔼成林。罗帱挂曲琼，宝瑟流哀音。道阻莫从之，因风托微吟。白璧欲投诚，青蝇惊我心。愧无黄鹄翰，空悲商与参。袖中金错力，迟回岁将阴。因思湘妃叹，重华不可寻。
咏怀·其四
作者：梁有誉
朝代：明

楚王称令尹，樊姬笑非才。穰侯擅关中，畏见客子来。咄咄妇人者，忠怀良可哀。相国食重禄，日久伏嫌猜。王稽车中士，谈锋岂藉媒。惜哉智苦迟，窥关终见摧。千秋秦人居，函谷空崔嵬。霸图与诡谋，倏忽成黄埃。
咏磬
作者：梁有誉
朝代：明

制因无句巧，质从泗水旁。象物还同矩，论音本协商。治成观兽舞，声起应鸾翔。招仙鸣汉代，为灵锵鲁堂。鸿毛说本诞，石室辨难详。唯有升歌际，能为众乐纲。
咏秋雁
作者：梁有誉
朝代：明

朔气正凄凄，南飞路不迷。联翩高柳北，摇曳上林西。薄雾行时断，穿云影乍低。不愁霄汉迥，自顾羽翰齐。风急还双起，沙寒不独栖。堪悲覆笥者，相向绕湖堤。
咏镜
作者：梁有誉
朝代：明

神工铸金液，扬彩秦王宫。菱花秋不落，冰魄照踰空。鹊起瑶台上，龙盘宝匣中。无嗟形影隔，皎洁与心同。
喜归述怀留别李于鳞徐子与宗子相王元美四子一百韵
作者：梁有誉
朝代：明
体裁：五言排律

天地炎州外，云涛涨海边。为儒嗟世业，结社断尘缘。髫龀超先子，荣枯忆往年。时推骢马使，人避铁冠贤。吴越欢奔走，江湖获溯沿。沙虫谗倏及，野鵩祸翻缠。菊落哀霜径，松寒泣露阡。承家悲蹇薄，生业苦忧煎。寂寞诛茅地，荒凉种秫田。文章愧作者，丘壑拟终焉。野市山珍集，江桥海错鲜。岁时聊汨没，形役谩拘挛。北海樽虚倒，东山屐屡穿。敝囊缄绿绮，故物惜青毡。拙自甘鹑服，贫还蓄蠹编。年华惊似箭，世事叹如弦。早已轻衣食，其如困椠铅。贾生元起洛，郭子遂游燕。射策终何术，公车独未捐。茂才叨辟选，上国接周旋。帝业雄丰镐，祥基陋涧瀍。紫宸清佩侍，赤县瑞圭联。开辟天人合，中兴岳渎全。扼关分虎竹，踰岭贡龙涎。豪侠倾畿内，声名暨海堧。烟花春浩荡，车骑日喧阗。公子回金勒，佳人拾翠钿。风尘驱匼匝，时节出鞦韆。盛极人情异，忧来物态迁。中秋入虏骑，内郡卷戈鋋。岂谓建瓴地，俄惊饮马川。军声摧戊巳，灾变动玑璇。雠耻谁尝胆，承平祇控拳。士奔绵帢破，胡舞粉题妍。气概吞三辅，忧疑尽八埏。射生群騕袅，送酒泣婵娟。天鉴扶灵祚，皇威赫怒权。殿前筹不少，阃外略谁专。俄觉胡宵遁，潜窥将昼跧。穹庐充子女，宇宙厌腥膻。蚊弱山能负，禽微海欲填。伤心见黔首，感旧问华颠。庙算时方倚，天骄恶讵悛。疮痍未苏息，戈甲转绵延。增赋梯航涌，徵兵郡国连。岁输海陵粟，日费水衡钱。不见飞黄至，空嗟太白悬。西南犹战垒，春夏更烽烟。大将持牙纛，孤儿跨锦鞯。谋臣诧舌在，重镇悼眉燃。瑞捡张天步，妖氛袭斗躔。时难同斗室，国计坐临渊。恸哭看中土，哀歌仰上乾。谟猷枫陛切，祀典竹宫虔。寸勇俱收录，微才尽采甄。幽人心耿耿，烈士涕涟涟。华省陪持戟，尘途竞著鞭。赋惭狗监荐，官冗马曹员。法网徒苛屑，刑书祇痛悁。凝脂谁合解，刻木便应蠲。结袜声何藉，含毫意独坚。长杨千载意，汗竹几人传。词赋堪哀矣，交游敢泛然。徐陵同握管，宗悫对谈玄。抗节还元礼，忧时实仲宣。开轩频促膝，授简不虚筵。艺苑宜藏气，名家愧比肩。尚书期不顾，国士意相怜。句逐法曹得，狂随吏部眠。论心各磊落，附尾喜翩跹。事业浮生外，衣冠薄俗前。苏门应避地，杞国谩忧天。吴客思莼鲙，骚人咏蕙荃。物情增惨淡，吾道合迍邅。鸿雁何方别，蟾蜍几度圆。材迂五石匏，心慕九疑莲。咄咄怀虚积，冥冥志孰诠。潘舆伏腊喜，姜被梦魂牵。性僻甘人后，愁深让隐先。乞身频疏上，辞职荷恩偏。诗兴行豪甚，交情去勉旃。潜鳞终放荡，健翮任腾骞。勋烈旗常重，声名琬琰镌。猖狂终岁是，消渴几时痊。多病成吾懒，无才免世愆。宁能念婚嫁，且去弄潺湲。心赏同寥廓，罗浮惬静便。峰峦窥四百，世界俯三千。天入金沙洞，烟飞铁柱泉。松萝亦袅袅，石濑故溅溅。独鹤凌星峤，群真下雾軿。形骸原土木，景物自茅椽。葛令还成药，曹溪更悟禅。遥探小酉藉，閒访大罗仙。幻妄蒙蕉鹿，清虚饮露蝉。世情付浊酒，朋好共清弦。五岭云随杖，三江月送船。临岐凄把袂，相忆料挥笺。聚散非人意，襟期失俗筌。乾坤一俯仰，长咏《四愁》篇。
喜归述怀留别李于鳞徐子与宗子相王元美四子一百韵
作者：梁有誉
朝代：明

天地炎州外，云涛涨海边。为儒嗟世业，结社断尘缘。髫龀超先子，荣枯忆往年。时推骢马使，人避铁冠贤。吴越欢奔走，江湖获溯沿。沙虫谗倏及，野鵩祸翻缠。菊落哀霜径，松寒泣露阡。承家悲蹇薄，生业苦忧煎。寂寞诛茅地，荒凉种秫田。文章愧作者，丘壑拟终焉。野市山珍集，江桥海错鲜。岁时聊汨没，形役谩拘挛。北海樽虚倒，东山屐屡穿。敝囊缄绿绮，故物惜青毡。拙自甘鹑服，贫还蓄蠹编。年华惊似箭，世事叹如弦。早已轻衣食，其如困椠铅。贾生元起洛，郭子遂游燕。射策终何术，公车独未捐。茂才叨辟选，上国接周旋。帝业雄丰镐，祥基陋涧瀍。紫宸清佩侍，赤县瑞圭联。开辟天人合，中兴岳渎全。扼关分虎竹，踰岭贡龙涎。豪侠倾畿内，声名暨海堧。烟花春浩荡，车骑日喧阗。公子回金勒，佳人拾翠钿。风尘驱匼匝，时节出鞦韆。盛极人情异，忧来物态迁。中秋入虏骑，内郡卷戈鋋。岂谓建瓴地，俄惊饮马川。军声摧戊巳，灾变动玑璇。雠耻谁尝胆，承平祇控拳。士奔绵帢破，胡舞粉题妍。气概吞三辅，忧疑尽八埏。射生群騕袅，送酒泣婵娟。天鉴扶灵祚，皇威赫怒权。殿前筹不少，阃外略谁专。俄觉胡宵遁，潜窥将昼跧。穹庐充子女，宇宙厌腥膻。蚊弱山能负，禽微海欲填。伤心见黔首，感旧问华颠。庙算时方倚，天骄恶讵悛。疮痍未苏息，戈甲转绵延。增赋梯航涌，徵兵郡国连。岁输海陵粟，日费水衡钱。不见飞黄至，空嗟太白悬。西南犹战垒，春夏更烽烟。大将持牙纛，孤儿跨锦鞯。谋臣诧舌在，重镇悼眉燃。瑞捡张天步，妖氛袭斗躔。时难同斗室，国计坐临渊。恸哭看中土，哀歌仰上乾。谟猷枫陛切，祀典竹宫虔。寸勇俱收录，微才尽采甄。幽人心耿耿，烈士涕涟涟。华省陪持戟，尘途竞著鞭。赋惭狗监荐，官冗马曹员。法网徒苛屑，刑书祇痛悁。凝脂谁合解，刻木便应蠲。结袜声何藉，含毫意独坚。长杨千载意，汗竹几人传。词赋堪哀矣，交游敢泛然。徐陵同握管，宗悫对谈玄。抗节还元礼，忧时实仲宣。开轩频促膝，授简不虚筵。艺苑宜藏气，名家愧比肩。尚书期不顾，国士意相怜。句逐法曹得，狂随吏部眠。论心各磊落，附尾喜翩跹。事业浮生外，衣冠薄俗前。苏门应避地，杞国谩忧天。吴客思莼鲙，骚人咏蕙荃。物情增惨淡，吾道合迍邅。鸿雁何方别，蟾蜍几度圆。材迂五石匏，心慕九疑莲。咄咄怀虚积，冥冥志孰诠。潘舆伏腊喜，姜被梦魂牵。性僻甘人后，愁深让隐先。乞身频疏上，辞职荷恩偏。诗兴行豪甚，交情去勉旃。潜鳞终放荡，健翮任腾骞。勋烈旗常重，声名琬琰镌。猖狂终岁是，消渴几时痊。多病成吾懒，无才免世愆。宁能念婚嫁，且去弄潺湲。心赏同寥廓，罗浮惬静便。峰峦窥四百，世界俯三千。天入金沙洞，烟飞铁柱泉。松萝亦袅袅，石濑故溅溅。独鹤凌星峤，群真下雾輧。形骸原土木，景物自茅椽。葛令还成药，曹溪更悟禅。遥探小酉藉，閒访大罗仙。幻妄蒙蕉鹿，清虚饮露蝉。世情付浊酒，朋好共清弦。五岭云随杖，三江月送船。临岐凄把袂，相忆料挥笺。聚散非人意，襟期失俗筌。乾坤一俯仰，长咏《四愁》篇。
喜梁李二山人入社
作者：梁有誉
朝代：明

骚坛称二妙，名自早年知。磊落看前代，飞腾羡此时。黄初窥制作，绿绮共襟期。浪迹犹存古，高谈亦解颐。赋才愁里逸，侠气醉来奇。霜下梅花咏，风前桂树词。握珠君自惜，投璧我无疑。南国空舒笑，东方谩叹饥。古人何寂寞，吾道岂磷缁。秉烛星垂户，开尊竹荫池。药阑齐染翰，花坞半弹棋。更拟持竿去，长歌沧海湄。
喜雨
作者：梁有誉
朝代：明

朱明始戒节，旱魃势方隆。麦陇嗟民瘼，桑林轸圣衷。瑶坛卜禋祀，玉署肃群工。香满三千界，灵祈太一宫。明星歆紫极，甘泽降玄穹。洒自严城北，飘从禁籞东。濯枝初淅沥，触石转微濛。灌溉三陔合，欢呼万姓同。蓟门山色净，榆塞战尘空。楼阁青溟外，川源泱漭中。云藏苑树绿，花泛御沟红。细湿王孙草，轻翻少女风。乌皮微润上，鹤氅暗凉通。有道占天贶，无能喜岁丰。子桑歌正涩，谢客句徒雄。忽动山中兴，清霄忆桂丛。
喜雪
作者：梁有誉
朝代：明

彤云荫四野，瑞雪下层霄。远自龙沙度，纷疑兔苑飘。幽兰曾共曲，黄竹谩传谣。佳此丰年象，皇穹格帝尧。
四溟山人往边郡出诗相示有感
作者：梁有誉
朝代：明

行行到边郡，白首气何豪。马上横修槊，风前看宝刀。遥闻徵虎旅，谩道识龙韬。筹策何年献，长歌心独劳。
壬子长至
作者：梁有誉
朝代：明

曾侍朱衣献履辰，惊看此日物华新。中原天地犹寒色，南国山川自战尘。鸿雁塞遥恒避腊，柳梅谷暖暗生春。斸苓采药原吾分，一醉江楼笑此身。
夜宿清远江口
作者：梁有誉
朝代：明
体裁：七言律诗

短棹依依系晚风，壮怀离思浩无穷。荒村夜急菰蒲雨，远戍秋悲鼓角风。白雁影斜江树暗，青猿声断岭云空。更堪处处征输急，深篝休论战伐功。
夜宿清远江口
作者：梁有誉
朝代：明

短棹依依繫晚风，壮怀离思浩无穷。荒村夜急菰蒲雨，远戍秋悲鼓角风。白雁影斜江树暗，青猿声断岭云空。更堪处处征输急，深篝休论战伐功。
夜宿鸡鸣山寺
作者：梁有誉
朝代：明

独宿山斋里，空林残雪明。风泉宜客听，江海动离情。罢磬栖禽起，开门落叶平。无生如可学，从此脱尘缨。
妙高台谒苏文忠公像
作者：梁有誉
朝代：明

长公不可作，遗像见丰标。台接丹丘月，门临沧海潮。一官空白首，十载为青苗。玉简芳名纪，瑶编绮思饶。感时真慕贾，著论每凌晁。伊昔金莲遇，何年断梗飘。投珠人共惜，毁璧祸难销。旧迹嗟夷漫，荒祠更寂寥。砌閒衰草积，牖暗暮云彯。哀些难成调，忠魂讵可招。丹青犹蔼蔼，松桧已萧萧。渔火连江暗，霜钟振壑遥。旅怀多感激，行矣寄长谣。
姑苏怀古
作者：梁有誉
朝代：明

看山几日到吴中，游客登临感慨同。金虎迹荒灵气灭，水犀军散霸图空。春归茂苑乌啼月，花落横塘蝶怨风。谁识倦游心独苦，扁舟长忆五湖东。
安期岩
作者：梁有誉
朝代：明

东南紫气动江关，玉舄飘飘遂不还。谩忆鹤归华表柱，更传仙在沃焦山。松梢花落禽衔去，石上芝生客到扳。今古苍茫俱莫问，何如散发弄潺湲。
宗子相宅
作者：梁有誉
朝代：明

燕峤正人日，朋簪复此筵。青尊共良夜，彩胜感流年。北地寒应减，上林春较先。雁归残雪后，梅落晚风前。世事嗟知白，吾生谩守玄。愁深诗草短，兴洽烛花燃。宫阙祥光满，郊原景色鲜。更期恣游赏，莫负艳阳天。
寄丁戊山人二首
作者：梁有誉
朝代：明

遥忆翛然鸾鹤姿，暂来倏去本无期。曹溪此日应传偈，衡岳何人共采芝。堪叹尚平辞累早，谁言弘景住山迟。他年紫气朱陵畔，知尔初成玉液时。昔从萧寺接风流，把酒相看赋远游。海上十年还浪迹，山中一别复惊秋。野烟细绕卢敖杖，夜雪难乘剡曲舟。空寄诗篇慰岑寂，知君心为白云留。
寄丁戊山人二首·其一
作者：梁有誉
朝代：明

遥忆翛然鸾鹤姿，暂来倏去本无期。曹溪此日应传偈，衡岳何人共采芝。堪叹尚平辞累早，谁言弘景住山迟。他年紫气朱陵畔，知尔初成玉液时。
寄丁戊山人二首·其二
作者：梁有誉
朝代：明

昔从萧寺接风流，把酒相看赋远游。海上十年还浪迹，山中一别复惊秋。野烟细绕卢敖杖，夜雪难乘剡曲舟。空寄诗篇慰岑寂，知君心为白云留。
寄南昌尹张鸿与
作者：梁有誉
朝代：明

西山秋色郁嵯峨，茂宰时停白玉珂。南国梯航催贡赋，中原天地忆提戈。鸣琴此日人应颂，下榻昔年事若何。满目秋风送征雁，暮天回首一悲歌。
寄同年卓见可时卓宰新昌
作者：梁有誉
朝代：明

蓟门一别怆骊歌，天姥峰南茂宰过。邑里花香当昼远，琴边山色入秋多。蜚声早重明珠价，抱病惭同片玉科。为问旧时王谢郡，风流文藻近如何。